open-index/open-wikipedia-markdown huggingface dataset:
അനീഷ്‌ രാജൻ വധക്കേസ്

എസ്.എഫ്.ഐ. ഇടുക്കി ജില്ലാ വൈസ് പ്രസിഡന്റും നെടുങ്കണ്ടം ഏരിയ സെക്രട്ടറിയുമായിരുന്ന  അനീഷ് രാജൻ കൊല്ലപ്പെട്ട സംഭവമാണ് ഈ കേസ്.. ഇദ്ദേഹം ഒരു സംഘത്തിന്റെ ആക്രമണത്തെത്തുടർന്ന് കൊല്ലപ്പെട്ടു.

## വിശദാംശങ്ങൾ
2012 മാർച്ച് 18-നാണ് അനീഷ് രാജൻ കുത്തിക്കൊലപ്പെടുത്തപ്പെട്ടത്. ഇടുക്കി നെടുങ്കണ്ടത്തുനിന്നും 6 കിലോമീറ്റർ അകലെ കാമാക്ഷിവിലാസം എന്ന സ്ഥലത്താണ് സംഭവം നടന്നത്. മഞ്ഞപ്പെട്ടിക്കടുത്തുള്ള കാമാക്ഷിവിലാസം എസ്റ്റേറ്റിൽ കോൺഗ്രസ് പ്രവർത്തകരും സി.ഐ.ടി.യു. പ്രവർത്തകരും തമ്മിൽ സംഘർഷം ഉണ്ടായിരുന്നു. ഇതിൽ രാജയ്യ, അനന്തമ്മാൾ എന്ന  രണ്ട് സി.പി.ഐ.എം പ്രവർത്തകർക്ക് പരിക്കുപറ്റുകയുണ്ടായി. പോലീസ് ഇടപെട്ട് രംഗം ശാന്തമാക്കിയിരുന്നുവെങ്കിലും പിന്നീട് സി.പി.ഐ.എം. പ്രവർത്തകരോടൊപ്പം സംഭവസ്ഥലത്തെത്തിയ അനീഷ് രാജനെ സംഘർഷത്തിനിടെ വെട്ടി പരിക്കേൽപ്പിക്കുകയായിരുന്നു. കോൺഗ്രസ് മണ്ഡലം പ്രസിഡന്റിന്റേയും സഹോദരന്റേയും നേതൃത്വത്തിലുള്ള അക്രമിസംഘമായിരുന്നു കൊലപാതകം നടത്തിയത്.

അന്വേഷണം തൃപ്തികരമല്ലെന്നും പോലീസ് പ്രതികളെ സംരക്ഷിക്കുകയാണെന്നും ആരോപണമുണ്ടായിരുന്നു.  സംഭവത്തിന് ദൃക്സാക്ഷികളായവർ പോലീസിന് മൊഴി നൽകിയെങ്കിലും 7 കോൺഗ്രസ് പ്രവർത്തകരെ പ്രതിപ്പട്ടികയിൽ ഉൾപ്പെടുത്തിയില്ല എന്നും പി.ടി. തോമസ് എം.പി.യാണ് ഈ പ്രവർത്തിക്കു പിന്നിലെന്നും എസ്.എഫ്.ഐ. സംസ്ഥാന സെക്രട്ടറി ആരോപിക്കുകയുണ്ടായി

ഈ കേസിൽ സാക്ഷിയെ ഭീഷണിപ്പെടുത്തി എന്ന ആരോപണമുണ്ടായതിനെത്തുടർന്ന് സി.പി.എം. ഇടുക്കി ജില്ലാ സെക്രട്ടറിയേറ്റ് അംഗം പി.എൻ. വിജയൻ നെടുങ്കണ്ടം ഒന്നാം ക്ലാസ് മജിസ്ട്രേറ്റ് കോടതിയിൽ കീഴടങ്ങുകയുണ്ടായി

## അനീഷ് രാജനെപ്പറ്റിയുള്ള വിവരങ്ങൾ
സബിത എന്നാണ് അനീഷ് രാജന്റെ അമ്മയുടെ പേര് അച്ഛൻ ചേമ്പളം വി.സി. രാജൻ സി.പി.എം നെടുങ്കണ്ടം ബ്രാഞ്ച് കമ്മിറ്റി അംഗമാണ്. കൊല്ലപ്പെടുമ്പോൾ ഇദ്ദേഹത്തിന് 24 വയസ്സായിരുന്നു.

## അവലംബം

വർഗ്ഗം:കേരളത്തിലെ കൊലക്കേസുകൾ
വർഗ്ഗം:കേരളത്തിലെ രക്തസാക്ഷികൾ
വർഗ്ഗം:മാർച്ച് 18-ന് മരിച്ചവർ
വർഗ്ഗം:2012-ൽ മരിച്ചവർ
വർഗ്ഗം:രാഷ്ട്രീയ കൊലപാതകങ്ങൾ
വള്ളിച്ചമത

ചമതയുടെ ജനുസിൽപ്പെട്ട തായ്‌ലാന്റ് സ്വദേശിയായ ഒരു വള്ളിച്ചെടിയാണ് **വള്ളിപ്ലാശ്** അഥവാ **വള്ളിച്ചമത**.. തായ്‌ലാന്റിലെ ഇലപൊഴിയും വനങ്ങളിൽ ഇതു ധാരാളമായി വളരുന്നുണ്ട്. അവിടെയുള്ളവർ ഇതിന് ലൈംഗികശേഷി വർദ്ധിപ്പിക്കനുള്ള കഴിവുണ്ടെന്ന് വിശ്വസിക്കുന്നു. പരീക്ഷണങ്ങൾ ഒന്നും ഇതിന് അനുകൂലമായ ഒരു ഫലം നൽകിയിട്ടില്ല. ആയുർവേദത്തിലും ഈ ചെടി ഔഷധമായി ഉപയോഗിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* ഔഷധഗുണത്തെപ്പറ്റി 
* കൂടുതൽ വിവരങ്ങൾ
* ഔഷധപരീക്ഷണത്തെപ്പറ്റി വിശദവിവരങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കാട്ടുകഴഞ്ചി

20 മീറ്റർ വരെ നീളത്തിൽ വളരുന്ന, നിറയെ കൂർത്ത മുള്ളുകളുള്ള ഒരു വള്ളിച്ചെടിയാണ് **കരിങ്ങി** അഥവാ **കാട്ടുകഴഞ്ചി** .. പശ്ചിമഘട്ടതദ്ദേശവാസിയാണ്. വേര് ന്യൂമോണിയയ്ക്കും, തണ്ട് ത്വഗ്‌രോഗങ്ങൾക്കും ഔഷധമാണ്.

## അവലംബം

## പുറത്തേക്കുള്ള കണ്ണികൾ
* http://eol.org/pages/703690/details
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സ്വതന്ത്രസമുദായം

കേരളീയ സാമൂഹ്യ നവോത്ഥാനത്തിന് ആശയപരമായ കരുത്തുപകർന്ന പുസ്തകങ്ങളിൽ ഒന്നാണ് ഇ. മാധവന്റെ **സ്വതന്ത്രസമുദായം**. വെള്ളൂർ സ്വദേശിയായ ഇ.മാധവനാണ് രചയിതാവ്.  സവർണ ചിന്തകളെ ചോദ്യം ചെയ്യുന്ന ഈ പുസ്തകം സർ സി.പി.യുടെ കാലത്ത് നിരോധിക്കപ്പെടുകയുണ്ടായി. 1934ൽ പട്ടണക്കാട് നടന്ന അഖില തിരുവിതാംകൂർ ഈഴവ യുവജനസമാജം സമ്മേളനത്തിൽ അധ്യക്ഷത വഹിച്ചത് ഇ. മാധവനായിരുന്നു. അന്ന് അദ്ദേഹം നടത്തിയ  അധ്യക്ഷ പ്രസംഗമാണ് 'സ്വതന്ത്രസമുദായം' എന്ന പുസ്തകമായത്. മതേതര ജീവിതത്തെക്കുറിച്ച് ഈ പുസ്തകം തീവ്രമായ ആലോചനകൾ ഈ പുസ്തകം മുന്നോട്ട് വയ്ക്കുന്നുണ്ട്. 

ഒന്നാം പതിപ്പിന് തീയ്യരുടെ സ്വതന്ത്രസമുദായ നില എന്ന തലക്കെട്ടിൽ ഡി. കൃഷ്ണനായിരുന്നു അവതാരിക എഴുതിയത്. 1979 ൽ പ്രഭാത് ബുക്ക് ഹൗസ് രണ്ടാമത് പതിപ്പിൽ എം കെ കുമാരന്റെതായിരുന്നു അവതാരിക. കേരള സാഹിത്യ അക്കാദമി 2011 ൽ മൂന്നാമത് പതിപ്പ് പ്രസിദ്ധീകരിച്ചെങ്കിലും പിൻവലിച്ചു. എസ്.എൻ. ട്രസ്റ്റ് അംഗം  കിളിമാനൂർ സ്വദേശി വിജേന്ദ്രകുമാർ ഇപ്പോൾ ഈ പുസ്തകം പുനഃപ്രസിദ്ധീകരിച്ചിട്ടുണ്ട്.. മുംബൈ റാഷണലിസ്റ്റ് അസോസിയേഷൻ കേരളത്തിന് പുറത്ത് പുസ്തകം വിതരണം ചെയ്യുന്നു. . 
## നിരോധനം
1934 ഒക്‌ടോബറിൽ സ്വതന്ത്രസമുദായത്തിന്റെ പ്രഥമ പതിപ്പ് പ്രസിദ്ധീകരിച്ചത്. തിരുവിതാംകൂർ സർക്കാർ സ്വതന്ത്ര സമുദായത്തിന്റെ കോപ്പികൾ കണ്ടുകെട്ടി. കൊച്ചി മദ്രാസ് ഗവൺമെന്റുകളും നിരോധന ഉത്തരവുകൾ പുറപ്പെടുവിച്ചു. നിരോധിക്കപ്പെട്ട സ്വതന്ത്രസമുദായത്തിന്റെ കോപ്പികൾ പൊലീസിന് പിടികൊടുക്കാതെ, പകർപ്പ് എടുത്തുള്ള കൈമാറ്റത്തിലൂടെയും വായനയിലൂടെയും പ്രചരിപ്പിക്കപ്പെട്ടു. 
## അവലംബം


വർഗ്ഗം:നിരോധിക്കപ്പെട്ട മലയാള ഗ്രന്ഥങ്ങൾ
കൽക്കരി കുംഭകോണക്കേസ്

കൽക്കരിപ്പാടങ്ങൾ ലേലംചെയ്യാതെ ചെറിയ തുക പ്രതിഫലം നിശ്ചയിച്ച് ടാറ്റ, ബിർള, റിലയൻസ് പവർ ലിമിറ്റഡ്, നവീൻ ജിൻഡാലിന്റെ ജിൻഡാൽ സ്റ്റീൽ തുടങ്ങി നൂറോളം സ്വകാര്യ കമ്പനികൾക്ക്  നൽകിയതുവഴി 1.86 ലക്ഷം കോടി രൂപ നഷ്ടമുണ്ടാക്കിയതാണ് കൽക്കരി കുംഭകോണക്കേസ്. പൊതുമേഖലാ സ്ഥാപനമായ കോൾ ഇന്ത്യ ലിമിറ്റഡ് വിൽക്കുന്ന വിലയേക്കാൾ വളരെ താഴ്ന്ന വില കണക്കാക്കിയാണ്  ഇവ കൈമാറിയത്. 2004 മുതൽ 2009 വരെയുള്ള കാലത്താണ് കൽക്കരി അഴിമതി ഇടപാട് നടന്നതായി കാണുന്നത്.  142 കൽക്കരി പാടങ്ങളാണ് നിയമവിരുദ്ധമായി കൈമാറിയത്.   
## സി.എ.ജി റിപ്പോർട്ട്
2012 മാർച്ച് 22ന് തയ്യാറാക്കിയ സിഎജിയുടെ കരട് റിപ്പോർട്ടിൽ 1.06 ലക്ഷം കോടി രൂപയുടെ നഷ്ടമുണ്ടായെന്നാണ് പറഞ്ഞിരുന്നത്. 2012 ആഗസ്ത് 17ന് പ്രസിദ്ധീകരിച്ച അന്തിമ റിപ്പോർട്ടിൽ ഇത് 1.86 ലക്ഷം കോടിയായി.
## പ്രധാനമന്ത്രിയുടെ പങ്ക്
2004 മുതൽ 2009 വരെയുള്ള കാലത്താണ് കൽക്കരി അഴിമതി ഇടപാട് നടന്നത്. ഇതിൽ 2006 മുതൽ 2009 വരെ പ്രധാനമന്ത്രി മൻമോഹൻസിങ് തന്നെയാണ് കൽക്കരിവകുപ്പ് കൈകാര്യംചെയ്തത്.  142 കൽക്കരി പാടങ്ങളാണ് നിയമവിരുദ്ധമായി കൈമാറിയത്. ബി.ജെ.പി ഈ വിഷയത്തിൽ പ്രധാനമന്ത്രിയുടെ രാജി പാർലമെന്റിൽ ആവശ്യപ്പെട്ടിരുന്നു.
## സിബിഐയുടെ റിപ്പോർട്ടും തിരുത്തും
കൽക്കരിപ്പാടം അനുവദിച്ചതിലെ അഴിമതി അന്വേഷിച്ച സിബിഐയുടെ റിപ്പോർട്ടിൽ നിയമമന്ത്രി അശ്വിനി കുമാറും  മന്ത്രാലയത്തിലെ ഉദ്യോഗസ്ഥരും പ്രധാനമന്ത്രിയുടെ ഓഫീസും ഇടപെട്ട് തിരുത്തിയിരുന്നു. സുപ്രീം കോടതിയുടെ രൂക്ഷ വിമർശനത്തെത്തുടർന്ന് ശരിയായ വിവരങ്ങളടങ്ങിയ സത്യസന്ധമായ സത്യവാങ്മൂലം സി.ബി.ഐ സമർപ്പിക്കാൻ കോടതി ആവശ്യപ്പെടുകയും തിരുത്തിയതിന്റെ വിശദാംശങ്ങൾ സുപ്രീംകോടതിയിൽ സിബിഐ സമർപ്പിക്കുകയും ചെയ്തു.  

## അഡീഷണൽ സോളിസിറ്റർ ജനറലിന്റെ രാജി
സി.ബി.ഐ അന്വേഷണ റിപ്പോർട്ട് മറ്റാരെയും കാണിച്ചിട്ടില്ലെന്ന് സുപ്രീംകോടതിയെ തെറ്റിദ്ധരിപ്പിച്ച അഡീഷനൽ സോളിസിറ്റർ ജനറൽ ഹരേൻ പി. റാവൽ രാജിവെച്ചു. 
## നിയമ മന്ത്രിയുടെ രാജി
കൽക്കരിപ്പാടം ഇടപാടിൽ സി.ബി.ഐ. റിപ്പോർട്ട് തിരുത്തിയതുമായി ബന്ധപ്പെട്ട് സുപ്രീംകോടതി രൂക്ഷമായി വിമർശിച്ചതിനെത്തുടർന്ന് നിയമ മന്ത്രി അശ്വിനി കുമാർ 2013 മേയ് 10 ന് രാജി വെച്ചു.

സി.ബി.ഐ മുൻ ഡയറക്ടർ ജനറൽ രഞ്ജിത് സിൻഹക്കെതിരെ അന്വേഷണം നടത്താൻ 2017 ജനുവരി 23ന് സുപ്രീംകോടതി ഉത്തരവിട്ടു. കേസ് അന്വേഷണത്തെ സ്വാധീനിക്കാൻ സിൻഹ ശ്രമിച്ചെന്ന് മുൻ സി.ബി.ഐ പ്രത്യേക ഡയറക്ടർ എം.എൽ. ശർമയുടെ നേതൃത്വത്തിലുള്ള അന്വേഷണ സമിതി 2016 ജൂലൈയിൽ സുപ്രീം കോടതിയെ അറിയിച്ചിരുന്നു. 
## അവലംബം

## പുറം കണ്ണികൾ
*സി.എ.ജി. റിപ്പോർട്ടിന്റെ പൂർണ്ണ രൂപം

വർഗ്ഗം:ഭാരതവുമായി ബന്ധപ്പെട്ട അഴിമതി വിവാദങ്ങൾ
വർഗ്ഗം:അഴിമതികൾ
പ്രതിദിന ചാനൽ ചർച്ച

മലയാള ചാനൽ വാർത്താ വിശകലന പരിപാടി. മലയാള ദൃശ്യമാധ്യമരംഗത്തെ പ്രതിദിന ചാനൽ ചർച്ചകൾ ഏറെ ശ്രദ്ധിക്കപ്പെടുന്ന പരിപാടിയാണ്. മലയാളത്തിലെ ആദ്യ ന്യൂസ് ചാനലായ ഇന്ത്യാവിഷന്റെ ദിവസവും രാത്രി 9 മണിക്കുള്ള ന്യൂസ് നൈറ്റ് ആണ് ഈ വിശകലന പരിപാടി കേരളത്തിൽ തുടക്കം കുറിച്ചത്. 

## വിഷയങ്ങൾ
ആനുകാലിക സംഭവങ്ങൾ, ദൈനംദിന രാഷ്ട്രീയ മാറ്റങ്ങൾ, സാമൂഹിക വിഷയങ്ങൾ, അന്താരാഷ്ട്ര സംഭവവികാസങ്ങൾ, പ്രേക്ഷക ശ്രദ്ധ ആവശ്യമായ മറ്റു വിഷയങ്ങൾ മുതലായവയാണ് ഈ സമയം ചർച്ചക്കെടുക്കാറുള്ളത്. സാമൂഹിക-സാസ്കാരിക-രാഷ്ട്രീയ-മാധ്യമരംഗത്തെ പ്രമുഖരാണ് ഈ ചർച്ചകളിൽ പങ്കെടുക്കാറുള്ളത്. 
## പരിപാടികൾ

## നേട്ടങ്ങൾ

ഓരോ ദിവസത്തെ സംഭവങ്ങളെ കുറിച്ച് പ്രേക്ഷകന് കൃത്യമായ വീക്ഷണം രൂപപ്പെടുത്താൻ സഹായകമാവുന്നു. വാർത്തകളുമായി നേരിട്ട് ബന്ധമുള്ള വ്യക്തികൾ പങ്കെടുക്കുന്നത് കൊണ്ട് വിശകലനം കൃത്യമായ ദിശയിലേക്ക് നീങ്ങാൻ സഹായകവാവുന്നു. പെട്ടെന്ന് കത്തിപ്പടരുന്ന വാർത്തകളുമായി ബന്ധപ്പെട്ട് ഉത്തരവാദപ്പെട്ടവർക്ക് നേരിട്ട് വിശദീകരണം നൽകാനും നിർദ്ദേശങ്ങൾ സമർപ്പിക്കാനും അവസരമുണ്ടാവുന്നു. സർവോപരി ഒന്നും ഒളിപ്പിച്ചു വെക്കാനാവാതെയുള്ള ഇഴകീറിയുള്ള വിശകലനങ്ങൾ കാര്യങ്ങളുടെ നിജസ്ഥിതി പ്രേക്ഷകരിലെത്താൻ സഹായകമാവുന്നു.

## പോരായ്മകൾ
ചാനൽ മേധാവികളുടെ താല്പര്യങ്ങൾ ആണ് മുൻതൂക്കം കൽപ്പിക്കുന്നതെന്നും ചർച്ചകളിൽ തങ്ങളുടെ നിലപാടുകൾക്ക് സഹായകരമായവരെ മാത്രം പങ്കെടുപ്പിക്കുന്നു എന്തും സംസാരിക്കാൻ അവസരം കൊടുക്കുന്ന കലാപരിപാടിയാണെന്നു ആക്ഷേപം ഉയരാറുണ്ട്. വിപരീതാഭിപ്രായങ്ങൾക്ക് സമയം അനുവദിക്കാതിരിക്കുകയോ ചാനൽ താല്പര്യങ്ങൾക്ക് അനുസരിച്ച് സംസാരിക്കുന്നവർക്ക് കൂടുതൽ സമയം അനുവദിക്കുകയോ ചെയ്യുന്നു. ചർച്ചക്ക് വിളിച്ചവരെയെല്ലാം തൃപതിപ്പെടുത്താനുതകുന്ന രീതിയിൽ സമയം ലഭിക്കാറില്ല. വ്യക്തിഹത്യ നടക്കുന്നു എന്ന ആക്ഷേപയും ഉയരാറുണ്ട്.

## പങ്കാളിത്തം
ചർച്ചയിൽ പങ്കെടുക്കുന്നവർ ചാനൽ സ്റ്റുഡിയോകളിൽ നേരിട്ടെത്തിയോ അതിഥികളുടെ അടുത്ത് നേരിട്ട് ചെന്നോ ടെലിഫോൺ മുഖേനയോ ആണ് പങ്കെടുപ്പിക്കാറുള്ളത്. ടെലിവിഷൻ പ്രേക്ഷകരുടെ തോത് കണക്കാക്കുന്ന ടാം റേറ്റിങ് പ്രകാരം ചാനലുകൾ പ്രേക്ഷകസാന്നിദ്ധ്യം തങ്ങൾക്കാണെന്ന് അവകാശപ്പെടാറുണ്ട്.
## അവലംബം

വർഗ്ഗം:മലയാള ടെലിവിഷൻ പരിപാടികൾ
വി.ആർ.എ. ക്രിക്കറ്റ് ഗ്രൗണ്ട്

നെതർലന്റ്സിലെ ആംസ്റ്റൽവീനിൽ സ്ഥിതി ചെയ്യുന്ന ഒരു ക്രിക്കറ്റ് ഗ്രൗണ്ടാണ് **വി ആർ എ ക്രിക്കറ്റ് ഗ്രൗണ്ട്**. നെതർലൻസ് ദേശീയ ക്രിക്കറ്റ് ടീമിന്റെ ഹോംഗ്രൗണ്ടാണ് ഇത്. ഈ ഗ്രൗണ്ടിൽ 4500 പേർക്ക് ഒരു സമയം കളി വീക്ഷിക്കാൻ സാധിക്കും. 1939 മുതൽ വി ആർ എ ആംസ്റ്റർഡാം എന്ന ക്ലബിന്റെ  ഹോംഗ്രൗണ്ടാണ് ഇത്. 1978ലാണ് ഈ ഗ്രൗണ്ട് ആദ്യമായി അന്താരാഷ്ട്ര ക്രിക്കറ്റിന് ഉപയോഗിച്ചത്. നെതർലന്റ്സും ന്യൂസിലൻഡും തമ്മിൽ നടന്ന മത്സരത്തിലായിരുന്നു അത്. 1999 ലോകകപ്പിലെ ഒരു മത്സരം ഈ ഗ്രൗണ്ടിൽ വെച്ച് നടന്നിരുന്നു. 1990ലെ ഐ.സി.സി. ട്രോഫിക്കും ഈ ഗ്രൗണ്ട് ഉപയോഗിച്ചിരിന്നു. അതു കൂടാതെ ചില പ്രധാനപ്പെട്ട ക്രിക്കറ്റ് ടൂർണമെന്റുകൾക്കും ഈ ഗ്രൗണ്ട് വേദിയായിട്ടുണ്ട്. ഏകദിന ക്രിക്കറ്റിലെ ഏറ്റവും ഉയർന്ന സ്കോറായ *443-9* ഈ ഗ്രൗണ്ടിൽ വെച്ചാണ് സ്കോർ ചെയ്യപ്പെട്ടത്. 2006 ജൂലൈയിൽ നെതർലന്റ്സ് ടീമിനെതിരെ ശ്രീലങ്കയാണ്  ഈ സ്കോർ നേടിയത്.

## പുറത്തേക്കുള്ള കണ്ണികൾ
* ഗ്രൗണ്ടിനെക്കുറിച്ച് ക്രിക്കിൻഫോയിൽനിന്ന്
* വി ആർ എ ആംസ്റ്റർഡാം  ക്ലബിന്റെ വെബ്സൈറ്റ്

വർഗ്ഗം:നെതർലന്റ്സിലെ ക്രിക്കറ്റ് സ്റ്റേഡിയങ്ങൾ
റെബേക്ക (മലയാളചലച്ചിത്രം)

1963-ൽ പുറത്തിറങ്ങിയ മലയാളചലച്ചിത്രമാണ് **റെബേക്ക**.  ഈ ചിത്രം എക്സെൽ പ്രൊഡക്ഷനു വേണ്ടി ഉദയാസ്റ്റുഡിയോയിൽ കുഞ്ചാക്കോയാണ് നിർമ്മിച്ചതും സംവിധാനം ചെയ്തതും.  1963 ഡിസംബർ 12-ന് പ്രദർശനം ആരംഭിച്ച ഈ ചിത്രം വിതരണം നടത്തിയത് ആലപ്പുഴയിലെ എക്സൽ പ്രൊഡക്ഷൻസ് ആണ്.
## അഭിനേതാക്കൾ
*സത്യൻ
*കോട്ടയം ചെല്ലപ്പൻ
*ബഹദൂർ
*എസ്.ജെ. ദേവ്
*ജിജോ
*ബോബൻ കുഞ്ചാക്കോ 
*മണവാളൻ ജോസഫ്
*പാലാ തങ്കം
*ഗ്രേസി
*ബി.എസ്. സരോജ
*പങ്കജവല്ലി
## പിന്നണിഗായകർ
*എ.എം. രാജ
*കെ.ജെ. യേശുദാസ്
*ജിക്കി
*പി. ലീല
*പി. സുശീല
*പി.ബി. ശ്രീനിവാസ്
*എസ്. ജാനകി
## അണിയറശില്പികൾ
*സംഭാഷണം - തോപ്പിൽ ഭാസി
*ഗാനരചന - വയലാർ രാമവർമ
*സംഗീത സംവിധാനം - കെ. രാഘവൻ
## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് റെബേക്ക
*http://oldmalayalamcinema.wordpress.com/tag/rebecca1963/ ഓൾഡ് മലയാളം സിനീമയിൽ നിന്ന് റെബേക്ക

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
നെല്ലിക്കോട് ഭാസ്കരൻ

മലയാള നാടക - ചലച്ചിത്ര നടനായിരുന്നു **നെല്ലിക്കോട് ഭാസ്കരൻ** (മരണം: 1988 ആഗസ്റ്റ് 11). നാല്പതു വർഷത്തോളം അഭിനയരംഗത്തു സജീവമായുണ്ടായിരുന്ന നെല്ലിക്കോട് യഥാർത്ഥമായ ഒരു അഭിനയ ശൈലിയ്ക്കുടമയായിരുന്നു.

## ജീവിതരേഖ
കോഴിക്കോട് ജില്ലയിലെ നെല്ലിക്കോട് സ്വദേശിയായിരുന്നു ഇദ്ദേഹം. യഥാർത്ഥ നാമം ഭാസ്കര മേനോൻ.  കോഴിക്കോട്ടെ അമച്വർ നാടകവേദിയിലെയും, കുതിരവട്ടത്തെ ദേശപോഷിണി വായനശാലയുടെ കലാസമിതിയിലേയും പ്രവർത്തകനും നടനുമായാണ് നെല്ലിക്കോട് ഭാസ്കരൻ കലാപ്രവർത്തനം ആരംഭിച്ചത്. 

## അവാർഡുകൾ
* 1972 ലെ മികച്ച രണ്ടാമത്തെ നടനുള്ള സംസ്ഥാന ചലച്ചിത്ര അവാർഡ് - ചിത്രം: മരം
*1979 ലെ മികച്ച രണ്ടാമത്തെ നടനുള്ള സംസ്ഥാന ചലചിത്ര അവാർഡ് - ചിത്രം: ശരപഞ്ജരം

## പുറത്തേക്കുള്ള കണ്ണികൾ
*നെല്ലിക്കോട് ഭാസ്കരൻ അഭിനയിച്ച ചിത്രങ്ങളുടെ പട്ടിക 

## അവലംബം

വർഗ്ഗം:അഭിനേതാക്കൾ
വർഗ്ഗം:കേരള സംസ്ഥാന ചലച്ചിത്ര പുരസ്കാരം ലഭിച്ചവർ
സി.ഒ. ആന്റോ

മലയാളത്തിലെ പ്രശസ്തനായ നാടക-ചലച്ചിത്ര പിന്നണിഗായകനായിരുന്നു **സി.ഓ. ആന്റോ** (25 മെയ് 1936 - 24 ഫെബ്രുവരി 2001). 

## ജീവിതരേഖ
എറണാകുളം നഗരത്തിലെ കോമ്പാറമുക്കിലെ ഒരു ദരിദ്രകുടുംബത്തിലാണ് ആന്റോയുടെ ജനനം. ദാരിദ്ര്യംമൂലം എട്ടാം ക്ലാസിൽ പഠനം അവസാനിപ്പിച്ചു. ജന്മനാ സംഗീതവാസനയുണ്ടായിരുന്ന ആന്റോയുടെ കഴിവ് മനസ്സിലാക്കിയ ഇടവക വികാരി അവനെ പള്ളിയിലെ ഗായകസംഘത്തിൽ ചേർത്തു. ഒരു ദിവസം കുർബാനയ്ക്കു വന്ന എറണാകുളം മേനക തിയേറ്റർ മാനേജർ ഡേവിഡ്, ആന്റോയുടെ ബുദ്ധിമുട്ടുകൾ അറിഞ്ഞ് സിനിമകൊട്ടകയ്ക്കുള്ളിൽ പാട്ടുപുസ്തകം വിൽക്കാൻ അനുവാദം നൽകി. പുസ്തക വില്പനയോടൊപ്പം ഓരോ സിനിമയിലെയും പാട്ടുകൾ മൂളി പഠിച്ച ആന്റോ കൂട്ടുകാരുടെ നിർബന്ധപ്രകാരം എറണാകുളം മാർക്കറ്റിനടുത്തുള്ള താൻസൻ മ്യൂസിക് ക്ലബിൽ ചേർന്നു. അതോടെ പുസ്തകവില്പന അവസാനിച്ചു. വരുമാനമാർഗ്ഗം ഇല്ലാതായ ആന്റോ ക്ലബിൽ തന്നെ താമസമായി. 
### നാടകരംഗം
മ്യൂസിക് ക്ലബിൽ ആന്റോ താമസിക്കുന്ന കാലത്താണ് ഏരൂർ വാസുദേവൻ ആന്റോയെ കണ്ടുമുട്ടുന്നതും 'ജീവിതം അവസാനിക്കുന്നില്ല' എന്ന നാടകത്തിൽ പാടാൻ അവസരം നൽകുന്നതും. ഈ നാടകത്തിൽ പാടി അഭിനയിച്ചു കൊണ്ടാണ് ആന്റോ നാടക രംഗത്തെത്തിയത്.പി.ജെ. ആന്റണിയുടെ നാടക സമിതി, കൊല്ലം കാളിദാസ കലാകേന്ദ്രം, ജ്യോതി തിയേറ്റേഴ്സ്, ആസാദ് ആർട്സ് ക്ലബ്, ചെറുകാടിന്റെ തൃശൂർ കേരള കലാവേദി തുടങ്ങി നിരവധി നാടക സമിതികളിൽ പ്രവർത്തിച്ചിട്ടുണ്ട്.

### ചലച്ചിത്രരംഗം
ഒരു ഞെട്ടിൽ ഇരുപൂക്കൾ എന്ന ചിത്രത്തിലൂടെയാണ് ആന്റോ സിനിമാ പിന്നണിഗായകനായി തുടക്കം കുറിച്ചതെങ്കിലും ഈ ചിത്രം റിലീസ് ആയില്ല. കടലമ്മ എന്ന ചിത്രത്തിലെ ഗാനത്തിലൂടെയാണ് മലയാളചലച്ചിത്ര പ്രേക്ഷകർ ആന്റോയുടെ ഗാനമാധുരി അറിഞ്ഞു തുടങ്ങിയത്.

## പ്രസിദ്ധ ഗാനങ്ങൾ
*എന്തിന് പാഴ്ശ്രുതി മീട്ടുവതിനിയും (*ഡോക്ടർ*)
*മധുരിക്കും ഓർമകളെ മലർമഞ്ചൽ കൊണ്ടുവരൂ (*ജനനീ ജന്മഭൂമി*)
*ഇനിയൊരു കഥ പറയൂ കൺമണീ (*ജനനീ ജന്മഭൂമി*)
*ചിപ്പി ചിപ്പി മുത്തുചിപ്പി (*അരനാഴികനേരം*)
*പാപ്പി അപ്പച്ചാ (*മൈലാടും കുന്ന്* )

## പുരസ്കാരങ്ങൾ
*പി.ജെ. ആന്റണി ഫൗണ്ടേഷൻ നാടകസംഗീത ശാഖയ്ക്കായി ഏർപ്പെടുത്തിയ പുരസ്കാരം
## പുറത്തേക്കുള്ള കണ്ണികൾ
* സി.ഒ. ആന്റോ ആലപിച്ച മലയാളം സിനിമാ ഗാനങ്ങളുടെ പട്ടിക
* മലയാള സംഗീതം 

## അവലംബം

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളനാടക ഗായകർ
വർഗ്ഗം:1936-ൽ ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ചേപ്പാട് ഭാസ്കരൻ നായർ

പ്രശസ്തനായ ഒരു മലയാള ബാലസാഹിത്യകാരനാണ് **ചേപ്പാട്‌ ഭാസ്‌കരൻ നായർ** .

## ജീവിതരേഖ
1942 ജനുവരി 25-ന് ആലപ്പുഴ ജില്ലയിൽ ചേപ്പാടിന് സമീപമുള്ള മുതുകുളം ഗ്രാമത്തിൽ  കോട്ടാൽ കെ. പരമേശ്വരൻ നായരുടെയും മണ്ണൂരേത്ത് പത്മാക്ഷി അമ്മയുടെയും മകനായി ജനിച്ചു. എൻജിനീയറിങ്ങിൽ ഡിപ്ലോമ നേടിയശേഷം മുനിസിപ്പൽ സർവീസിൽ പ്രവേശിച്ചു. കേരളത്തിലെ വിവിധ നഗരസഭകളിൽ സേവനം അനുഷ്ഠിച്ചു. കോട്ടയം മുനിസിപ്പാലിറ്റിയിൽ അസിസ്‌റ്റന്റ്‌ എക്‌സിക്യൂട്ടീവ്‌ എൻജിനീയറായിരിക്കെ 1997 ജനുവരിയിൽ വിരമിച്ചു. *ബാലകവിത* എന്ന ബാലമാസിക ഏഴു വർഷത്തോളം നടത്തി. നിരവധി ബാലസാഹിത്യ കൃതികൾ രചിച്ചിട്ടുണ്ട്.

## കൃതികൾ

*നമ്മുടെ ഇന്ത്യ
*സ്വാതന്ത്യസമര യോദ്ധാക്കൾ
*ജനഗണമന മുതൽ താമരപ്പൂവു വരെ
*സാഹിത്യത്തിലെ അമരക്കാർ 
*വിയറ്റ്‌നാം കഥകൾ
*ചിന്താസുമങ്ങൾ
*ശാസ്‌ത്രഗീതങ്ങൾ
*ചന്ദനമരങ്ങളുടെ നാട്ടിൽ
*പഞ്ചവർണ്ണ തത്ത
*ആരോഗ്യത്തിന്റെ താക്കോൽ
*കിലുക്കാംപെട്ടി
*അവിയലിന്റെ കഥ
*നഴ്‌സറി പാട്ടുകൾ
*ഇന്ദിരാപ്രിയദർശിനി
*കുട്ടികളുടെ നേതാജി
*കടങ്കവിതകളും കുട്ടിക്കവിതകളും
*ശാസ്‌ത്രകൗതുകം
*ഗൃഹനിർമ്മാണത്തിന്‌ ഒരു മുഖവുര
*കോൺക്രീറ്റു പണികൾ
*കൂടുകൾ വീടുകൾ *ഇന്ത്യ എന്റെ രാജ്യം
          *ചന്ദനിലെ മുയൽ * *തെറ്റേത് ശരിയേത് * * ഗോവൻ ഡയറി *


## പുരസ്കാരങ്ങൾ
*കേരള ശാസ്ത്ര പരിഷത്തിന്റെ പുരസ്‌കാരം (1970)
*കൈരളി ചിൽഡ്രൻസ് ബുക് ട്രസ്റ്റ് അവാർഡ് (1993) - *ജനഗണമന മുതൽ താമരപ്പൂവു വരെ*   
*തിയോസഫിക്കൽ ഫെഡറേഷൻ പുരസ്‌കാരം (2003)
*ഭാരത് ജ്യോതി അവാർഡ് (2005)
## അവലംബം

വർഗ്ഗം:ബാലസാഹിത്യകാരന്മാർ
ഉൽകേന്ദ്രത (ജ്യോതിശാസ്ത്രം)

ഒരു ഖഗോളവസ്തു മറ്റൊരു ഘഗോളവസ്തുവിനെ പ്രദക്ഷിണം വെക്കുന്ന യഥാർത്ഥ പ്രദക്ഷിണപഥത്തിനു്
സമ്പൂർണ്ണമായ ഒരു വൃത്തരൂപത്തിൽനിന്നുമുള്ള വ്യതിയാനത്തെ അതിന്റെ **ഉൽകേന്ദ്രത** അഥവാ **വികേന്ദ്രത്വം**(എക്സെൻട്രിസിറ്റി eccentricity) എന്നു പറയുന്നു. സാധാരണ പ്രദക്ഷിണപഥങ്ങൾക്കു് പൂജ്യത്തിനും ഒന്നിനുമിടയിലാണു് ഉൽകേന്ദ്രതയുടെ മൂല്യം.

കെപ്ലർ നിയമങ്ങളനുസരിച്ച് ഒരു ഭ്രമണപഥത്തിന്റെ ആകൃതിയും അതിലൂടെ സഞ്ചരിക്കുന്ന ഖഗോളവസ്തുവിന്റെ സ്ഫുടകോണവും(anomaly) നിർണ്ണയിക്കുന്നതിൽ ഉൽകേന്ദ്രത ഒരു പ്രധാന ഘടകമാണു്.

സൂര്യനു ചുറ്റുമുള്ള ഭൂമിയുടെ ഭ്രമണപഥത്തിന്റെ ഉൽകേന്ദ്രത ഇപ്പോൾ ഏകദേശം **0.0167** ആണു്. വൃത്താകാരത്തിനോട് വളരെ അടുത്താണു് ഈ ആകൃതി. നൂറ്റാണ്ടുപഞ്ചാംഗങ്ങൾക്കും മറ്റു ജ്യോതിശാസ്ത്രസംബന്ധമായ കണക്കുകൂട്ടലുകൾക്കും ഈ മൂല്യം ഏറെക്കുറെ സൂക്ഷ്മമായി ഉപയോഗിക്കാം. എന്നാൽ ലക്ഷക്കണക്കിനു വർഷങ്ങൾക്കിടയിൽ, മറ്റു ഗ്രഹങ്ങളുടെ ആകർഷണഫലമായി, ഈ സംഖ്യ ഏകദേശം 0.0034 മുതൽ 0.058 വരെ മാറിക്കൊണ്ടിരിക്കാം.

ധൂമകേതുക്കൾക്കും ഛിന്നഗ്രഹങ്ങൾക്കും മറ്റും അവയുടെ ഭ്രമണപഥത്തിനു് വളരെ ഉയർന്ന ഉൽകേന്ദ്രതയാണുള്ളതു്. അത്യന്തം ദീർഘവൃത്താകാരത്തിലായ അവയുടെ ഭ്രമണപഥങ്ങൾക്കു് മൂല്യം ഏകദേശം ഒന്നിനടുത്തു വരുന്ന ഉൽകേന്ദ്രതയുണ്ടു്. അന്യഗ്രഹങ്ങളുടെ ആകർഷണവലയങ്ങളിൽ പെട്ട് ചിലതിന്റെ മൂല്യം ഒന്നിൽ കൂടുതലായിത്തീർന്നെന്നുവരാം. അപ്പോൾ അവ സൗരയൂഥത്തിൽനിന്നും എന്നെന്നേക്കുമായി വേർപെട്ടുപോകുവാനോ (സൂര്യനിലോ മറ്റു ഗ്രഹങ്ങളിലോ ചെന്നുപെടാനോ ഉള്ള സാദ്ധ്യത വളരെ വർദ്ധിക്കുന്നു.)
  

വർഗ്ഗം:ഖഗോള ജ്യോതിശാസ്ത്രം
വർഗ്ഗം:ജ്യോതിശാസ്ത്രം - അപൂർണ്ണലേഖനങ്ങൾ
കേരളസംസ്ഥാന ചലച്ചിത്രപുരസ്കാരം 1979

ജി. അരവിന്ദൻ സംവിധാനം ചെയ്ത ***എസ്തപ്പാൻ*** ആയിരുന്നു 1979 ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത് . അരവിന്ദൻ ആയിരുന്നു മികച്ച സംവിധായകനായി തെരഞ്ഞെടുക്കപ്പെട്ടത്. ചെറിയാച്ചൻറെ ക്രൂരകൃത്യങ്ങൾ എന്ന ചിത്രത്തിലെ മികവിന് അടൂർഭാസി മികച്ച നടനായും ഇടവഴിയിലെ പൂച്ച മിണ്ടാപ്പൂച്ച, ജീവിതം ഒരു ഗാനം എന്നീ ചിത്രങ്ങളിലെ പ്രകടനത്തിലൂടെ ശ്രീവിദ്യ മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
അന്താരാഷ്ട്ര ട്വന്റി20 ക്രിക്കറ്റ് റെക്കോഡുകളുടെ പട്ടിക

അന്താരാഷ്ട്ര ട്വന്റി20 ക്രിക്കറ്റിലെ റെക്കോഡുകളാണ് ഈ ലേഖനത്തിൽ ഉൾപ്പെടുത്തിയിരിക്കുന്നത്. ടീം റെക്കോഡുകളും, വ്യക്തിഗത റെക്കോഡുകളും ഈ ലേഖനത്തിൽ ഉൾപ്പെടുത്തിയിട്ടുണ്ട്.

## അധിക വിവരങ്ങൾ
വ്യക്തിഗത, ടീം വിഭാഗങ്ങളിൽ ഓരോ വിഭാഗത്തിലും മികച്ച 5 പ്രകടനങ്ങളാണ് ഉൾക്കൊള്ളിച്ചിരിക്കുന്നത്. ചില വിഭാഗങ്ങളിൽ ചില റെക്കോഡുകൾ തുല്യത പാലിക്കുമ്പോൾ അവയും ലേഖനത്തിൽ ഉൾപ്പെടുത്തിയിട്ടുണ്ട്. ഇപ്പോൾ സജീവമായ കളിക്കാരുടെ പേരുകൾ **കടുപ്പിച്ച** അക്ഷരങ്ങളിലാണ് രേഖപ്പെടുത്തിയിരിക്കുന്നത്.

## പട്ടിക സൂചകങ്ങൾ

**ടീം സൂചകങ്ങൾ**
*(150–3) മൂന്ന് വിക്കറ്റ് നഷ്ടത്തിൽ 150 റൺസ് നേടിയതിനെ സൂചിപ്പിക്കുന്നു.
*(150) പത്തു വിക്കറ്റ് നഷ്ടത്തിൽ 150 റൺസ് നേടിയതിനെ സൂചിപ്പിക്കുന്നു.

**ബാറ്റിങ് സൂചകങ്ങൾ**
*(65*) ഒരു ബാറ്റ്സ്മാൻ 65 റൺസ് നേടി പുറത്താകാതെ നിന്നതിനെ സൂചിപ്പിക്കുന്നു.
*(65) ഒരു ബാറ്റ്സ്മാൻ 65 റൺസ് നേടിയതിനു ശേഷം പുറത്തായതിനെ സൂചിപ്പിക്കുന്നു.

**ബൗളിങ് സൂചകങ്ങൾ**
*(3–24) ഒരു ബൗളർ 24 റൺസ് വഴ്ങ്ങി 3 വിക്കറ്റുകൾ നേടിയതിനെ സൂചിപ്പിക്കുന്നു.

## ടീം റെക്കോഡുകൾ

### മൊത്തം പ്രകടനം

### ടീം സ്കോറിങ് റെക്കോഡുകൾ

#### ഉയർന്ന ഇന്നിങ്സ് സ്കോറുകൾ

#### കുറഞ്ഞ ഇന്നിങ്സ് സ്കോറുകൾ

#### ഉയർന്ന വിജയം (റൺസിന്റെ അടിസ്ഥാനത്തിൽ)

#### ഉയർന്ന മത്സര ടോട്ടലുകൾ

#### കൂടുതൽ സിക്സുകൾ (ഒരു മത്സരത്തിൽ)

## വ്യക്തിഗത റെക്കോഡുകൾ

### കൂടുതൽ മാൻ ഓഫ് ദി മാച്ച് അവാർഡുകൾ

### വ്യക്തിഗത ബാറ്റിങ് റെക്കോഡുകൾ

#### ഉയർന്ന വ്യക്തിഗത സ്കോറുകൾ

#### കൂടുതൽ റൺസ്

#### വേഗമേറിയ ശതകം

#### ഉയർന്ന ബാറ്റിങ് പ്രഹരശേഷി
*യോഗ്യത: കുറഞ്ഞത് 150 പന്തുകൾ നേരിട്ടത്.*

#### ഉയർന്ന ശരാശരി

#### കൂടുതൽ സിക്സുകൾ (ആകെ)

#### കൂടുതൽ സിക്സുകൾ (ഒരു ഇന്നിങ്സിൽ)

#### കൂടുതൽ റൺസ് (ഒരു ഓവറിൽ)

### വ്യക്തിഗത ബൗളിങ് റെക്കോഡുകൾ

#### മികച്ച ബോളിങ് പ്രകടനങ്ങൾ

#### കൂടുതൽ വിക്കറ്റുകൾ

#### ഹാട്രിക്കുകൾ

### വ്യക്തിഗത [[വിക്കറ്റ് കീപ്പർ|വിക്കറ്റ്കീപ്പിങ്]] റെക്കോഡുകൾ

#### കൂടുതൽ പുറത്താക്കലുകൾ

## മികച്ച കൂട്ടുകെട്ടുകളുടെ റെക്കോഡുകൾ

### ഓരോ വിക്കറ്റിലും റെക്കോഡ് കൂട്ടുകെട്ടുകൾ

## ഇതും കാണുക
*ട്വന്റി 20 ക്രിക്കറ്റ്‌
*ഏകദിന ക്രിക്കറ്റ് റെക്കോഡുകളുടെ പട്ടിക

വർഗ്ഗം:ക്രിക്കറ്റിലെ പട്ടികകൾ
ലിങ്ക് സ്റ്റേറ്റ് റൌട്ടിംഗ് പ്രോട്ടോകോൾ

പരസ്പരം കണക്റ്റ് ചെയ്യപ്പെട്ടിട്ടുള്ള ലിങ്കുകളുടെ സ്റ്റാറ്റസ് മനസ്സിലാക്കി പ്രവർത്തിക്കുന്ന രീതിയാണ്‌ ലിങ്ക് സ്റ്റേറ്റ് റൌട്ടിംഗ് പ്രോട്ടോകോളുകൾ അവലംബിക്കുന്നത്.ഏതെല്ലാം കണക്ഷനുകളാണ് അപ്പ്‌/// & ഡൌൺ എന്ന് മനസ്സിലാക്കാനുള്ള കഴിവ് ഈ പ്രോട്ടോകൊളുകൾക്ക് ഉണ്ട്.പ്രത്യേകം പ്രത്യേകം അൽഗോരിതങ്ങളെ അടിസ്ഥാനപ്പെടുത്തിയാണ് ഓരോ ലിങ്ക് സ്റ്റേറ്റ് പ്രോട്ടോകോളുകളും പ്രവർത്തിക്കുന്നത് .ഒരു ലിങ്ക് നഷ്ടപ്പെടുകയോ പുതിയ ഒരു ലിങ്ക് കിട്ടുകയോ ചെയ്താൽ അത് മറ്റുള്ള ലിങ്ക് സ്റ്റേറ്റ് പ്രോട്ടോകോൾ അടിസ്ഥാനത്തിൽ പ്രവർത്തിക്കുന്ന രൌട്ടരുമായി പങ്കിടുന്നു.ലിങ്ക് സ്റ്റേറ്റ് പ്രോടോകൊളുകൾ ലിങ്കുകൾ എത്രമാത്രം ഫാസ്റ്റ് ആണെന്ന് മനസ്സിലാക്കി ഒരു കോസ്റ്റ് വാല്യൂ ഓരോ ലിങ്കിനും നിശ്ചയിക്കുന്നു,ഇതിനെ അടിസ്ഥാനപ്പെടുത്തി മൊത്തം നെട്വോർക്കിളുടെയുള്ള ടാറ്റ പ്രോസിസ്സിംഗ് എളുപ്പത്തിൽ സാധ്യമാക്കുന്നു.
ലിങ്ക് സ്റ്റേറ്റ് പ്രോടോക്കോളും ഡിസ്ടൻസ് വെക്ടർ പ്രോടോകൊളും തമ്മിലുള്ള അന്തരങ്ങൾ.

ഡിസ്ടൻസ് വെക്ടർ പ്രോട്ടോകോൾ ഉപയോഗിച്ച് പ്രവർത്തിക്കുന്ന രൌടെരുകൾ പുതിയ അപ്ടെറ്റുകൾ മറ്റുള്ള രൌട്ടെരുകൾക്ക് അയക്കുമ്പോൾ മൊത്തം റൌട്ടിംഗ് ടേബിൾ അയച്ചു കൊടുക്കുന്നു.എന്നാൽ ലിങ്ക് സ്റ്റേറ്റ്  പ്രോട്ടോകോൾ ഉപയോഗിച്ച് പ്രവർത്തിക്കുന്ന രൌടെരുകൾ പുതിയ അപ്ടെറ്റുകൾ മറ്റുള്ള രൌട്ടെരുകൾക്ക് അയക്കുമ്പോൾ എന്താണോ പുതിയ അപ്ടെറ്റുകൾ,അവ മാത്രം അപ്ടെട്ടു ചെയ്യപ്പെടേണ്ട രൌട്ടെർന്നു മാത്രം അയച്ചു കൊടുക്കുന്നു.

ഡിസ്ടൻസ് വെക്ടർ പ്രോട്ടോകോൾ പ്രത്യേകമായി തീരുമാനിക്കപ്പെട്ടിട്ടുള്ള ഇന്റെർവെല്ലുകളിൽ ആണ് അപ്ടെറ്റുകൾ അയക്കുന്നത്.എന്നാൽ ലിങ്ക് സ്റ്റേറ്റ്  പ്രോട്ടോകോൾ എപ്പഴാണോ മാറ്റങ്ങൾ സംഭവിക്കുന്നത്‌ അത് അപ്പോൾ തന്നെ രൌടിംഗ് ടാബിളിൽ അപ്ഡേറ്റ് ചെയ്യുന്നു.

ഡിസ്ടൻസ് വെക്ടർ പ്രോട്ടോകോളുകളിൽ മൊത്തം നെട്വോർക്കിന്റെ വിവരങ്ങൾ ഓരോ രൌട്ടെരിനും അറിയില്ല അതിനാൽ താനുമായി കണക്ട് ചെയ്യപ്പെട്ടിട്ടുള്ള രൌട്ടെരുകൾക്ക് ബ്രോട്കാസ്റ്റ് രീതിയിൽ വിവരക്കൈമാറ്റം നടത്തുന്നു.അതെ സമയം ലിങ്ക് സ്റ്റേറ്റ്  പ്രോട്ടോകോൾ ആവട്ടെ നെട്വോർക്കിലെ എല്ലാ രൌറ്റെര്സിന്റെയും വിവരങ്ങൾ അറിഞ്ഞിരിക്കുകയും അപ്ഡേറ്റ് അയക്കേണ്ട രൌട്ടെര്നു മാത്രമായി മല്ടികാസ്റ്റ് രീതിയിൽ അയക്കുന്നു.അതുകൊണ്ട് ഡിസ്ടൻസ് വെക്ടർ പ്രോട്ടോകോളുകളിൽ ഉണ്ടാവുന്ന പോലെ രൌടിംഗ് ലൂപ് എന്ന പ്രശ്നത്തിൽ നിന്നും രക്ഷയവുന്നു.
ബൈകാൽ തടാകം

റഷ്യയിലെ തെക്കൻ സൈബീരിയയിലെ ഒരു തടാകമാണ് **ബൈകാൽ**. വടക്ക് പടിഞ്ഞാറ് ദിശയിൽ ഇർകുട്സ്ക് ഒബ്ലാസ്റ്റിനും തെക്ക് കിഴക്ക് ദിശയിൽ ബുറിയാറ്റ് റിപ്പബ്ലിക്കിനും ഇടയിലായി സ്ഥിതി ചെയ്യുന്നു. ഇർകുട്സ്ക് നഗരം തടാകത്തിനടുത്തായാണ് സ്ഥിതി ചെയ്യുന്നത്. **"സൈബീരിയയുടെ നീല കണ്ണ്"** എന്ന വിളിപ്പേരിലും അറിയപ്പെടുന്നു. വടക്കേ അമേരിക്കയിലെ മഹാ തടാകങ്ങളിലെല്ലാം (Great Lakes) കൂടി ഉള്ളതിനേക്കാൾ ജലം ബൈകാലിലുണ്ട്.

ലോകത്തിലെ ഏറ്റവും ആഴമേറിയ തടാകമാണ് ബെയ്ക്കൽ തടാകം. 1,637 മീറ്റർ (5,371 അടി) ആണ് ഇതിന്റെ ആഴം. 330 പുഴകളിൽ നിന്നും വെള്ളം എത്തിച്ചേരുന്ന ഈ തടാകത്തിൽ 27ദ്വീപുകളും ഉണ്ട് ഭൂമിയിലെ ദ്രാവകാവസ്ഥയിലുള്ള ശുദ്ധജലത്തിന്റെ 20ശതമാനവും 1642മീറ്റർ ആഴമുള്ള ഈ തടാകത്തിലാണ് സ്ഥിതിചെയ്യുന്നത്. ലോകത്തിലെ ഏറ്റവും പഴയ തടാകമെന്നു കരുതപ്പെടുന്ന ബെയ്ക്കൽ തടാകത്തിന് രണ്ടര കോടി വർഷം പ്രായമുണ്ട്.

30,000 ചതുരശ്ര കി.മീറ്ററാണ് ഇതിന്റ് വിസ്തൃതി. 1085 ഇനത്തിലുള്ള സസ്യങ്ങളും 1550 ജന്തു വർഗ്ഗങ്ങളുമുണ്ട്. ഈ തടാകത്തിനടിയിൽ 1993 മുതൽ ബെയ്ക്കൽ ഡീപ് അണ്ടർവാട്ടർ ന്യൂട്രിനോ ടെലസ്കോപ് ഉപയോഗിച്ച് ന്യൂട്രിനോ പഠനങ്ങൾ നടത്തി വരുന്നു. കരയിൽ നിന്നും 3.6 കി.മീറ്റർ അകലത്തിലും 1.1കി.മീറ്റർ ആഴത്തിലുമാണ് ടെലസ്കോപ് സ്ഥാപിച്ചിരിക്കുന്നത്. ഇതിൽ 192 ഉപകരണങ്ങൾ അടങ്ങിയിട്ടുണ്ട്.

വ്യാപ്തത്തിന്റെ കാര്യത്തിൽ ലോകത്തിലെ ഏറ്റവും വലിയ ശുദ്ധജല തടാകം എന്ന പദവിയും ഇതിനുതന്നെ. ഭൂമിയുടെ ഉപരിതലത്തിലുള്ള ഖരീഭവിക്കാത്ത ശുദ്ധജലത്തിന്റെ 20% ഇവിടെയാണ്. ലോകത്തിലെ ആകെ ഉപരിതല ശുദ്ധജലത്തിന്റെ ഇരുപത് ശതമാനത്തോളം ഈ തടാകത്തിലാണ്. 1,700-ഓളം ജന്തു-സസ്യ സ്പീഷിസുകൾ ബൈകാലിൽ വസിക്കുന്നു. ഇവയിൽ മൂന്നിൽ രണ്ട് ഭാഗത്തേയും ലോകത്തിൽ മറ്റെവിടെയും കാണാനാവില്ല. 1996-ൽ ഇത് യുനെസ്കോ ലോക പൈതൃക പ്രദേശമായി പ്രഖ്യാപിച്ചു. 

## അവലംബം

## പുറം കണ്ണികൾ
*Lake Baikal Information
*Baikal Club International (magazine about lake baikal, maps, photos, videos and stories)

വർഗ്ഗം:തടാകങ്ങൾ
വർഗ്ഗം:പുരാതന തടാകങ്ങൾ
ജിക്കി കൃഷ്ണവേണി

**പിള്ളവലു ഗജപതി കൃഷ്ണവേണി** (1936 - 2004) (, )  (, ), ആന്ധ്രാപ്രദേശിൽ നിന്നുള്ള ഒരു പ്രമുഖ പിന്നണിഗായികയായിരുന്നു.  ഇവർ വിവിധഭാഷകളിലായി (തെലുഗു, തമിഴ്, മലയാളം, കന്നട, ഹിന്ദി,സിംഹള) ഏതാണ്ടു 10,000 ഗാനങ്ങളോളം ആലപിച്ചിട്ടുണ്ട്.

## ജീവിത രേഖ
1935 നവംബർ 03-ന് ചെന്നൈയിൽ ഗജപതി നായിഡുവിന്റെയും രാജകാന്തമ്മയുടെയും മകളായി ജനിച്ചു. അവരുടെ കുടുംബം ഈ സമയത്ത് തിരുപ്പതിക്കടുത്തുള്ള ചന്ദ്രഗിരിയിൽ നിന്ന് ചെന്നൈയിലേക്ക് താമസം മാറ്റി. സംഗീതജ്ഞനായ അമ്മാവൻ ദേവരാജു നായിഡുവാണ് ആണ് ജിക്കിയെ ചലച്ചിത്ര രംഗത്തെത്തിച്ചത്. മൂന്നാം ക്ലാസ് വരെയേ വിദ്യാഭ്യാസം നേടിയിട്ടുള്ളൂ.

പ്രസിദ്ധ ചലച്ചിത്രപിന്നണിഗായകനും സംഗീതസംവിധായകനുമായ എ.എം. രാജയെയാണ് ജിക്കി വിവാഹം കഴിച്ചത്. രാജയും ജിക്കിയും ചേർന്നു പാടിയ യുഗ്മഗാനങ്ങൾ എല്ലാംതന്നെ അക്കാലത്തെ മികച്ച ഹിറ്റുകളായിരുന്നു.  എക്കാലത്തെയും മികച്ച ഗായികയായ ജിക്കിയുടെ പ്രകടനം *തേൻ നിലവ്* എന്ന തമിഴ് സിനിമയെ ഒരു വലിയ വിജയമാക്കി.  ആറു മക്കളുടെ മാതാവായ ജിക്കിക്ക് അവരുടെ ഭർത്താവിനെ ഒരു തീവണ്ടിയപകടത്തിൽ നഷ്ടമായി.  അദ്ദേഹം തീവണ്ടിയിൽ കയറുന്നതിനിടയിൽ കാൽവഴുതി ട്രാക്കിലേക്കു വീഴുകയായിരുന്നു. ഭർത്താവിന്റെ മരണശേഷം സംഗീതവേദികളിൽ നിന്നു താത്കാലികമായി വിട്ടുനിന്ന അവർ പിന്നീട് ഇളയരാജക്കുവേണ്ടി പാടി. അതിനുശേഷം രണ്ടാണ്മക്കളുമായി ചേർന്ന് ഒരു സംഗീത ട്രൂപ് ഉണ്ടാക്കുകയും യു.എസ്.എ. ഉൾപ്പെടെ പല രാജ്യങ്ങളിലും സംഗീത പരിപാടികൾ അവതരിപ്പിക്കുകയും  ചെയ്തു.

## ഗായിക
ഏഴാം വയസ്സിൽ **പന്തലമ്മ** എന്ന തെലുഗു ചിത്രത്തിലൂടെ ബാലനടിയായി ചലച്ചിത്ര രംഗത്തെത്തിയ ജിക്കി, പതിമൂന്നാം വയസ്സിൽ **ജ്ഞാനസുന്ദരി**(1948) എന്ന തമിഴ് ചിത്രത്തിൽ പാടിക്കൊണ്ടു ചലച്ചിത്രപിന്നണിഗായികയായി അരങ്ങേറ്റം കുറിച്ചു. 1951ൽ പുറത്തിറങ്ങിയ  **വനമാല** എന്ന ചിത്രത്തിലെ ***തള്ളിത്തള്ളി ഓ, വെള്ളം*** എന്നു തുടങ്ങുന്ന ഗാനം ആലപിച്ചു കൊണ്ടാണ് ജിക്കി മലയാളചലച്ചിത്ര രംഗത്തെത്തിയത്. തമിഴ്, മലയാളം, തെലുങ്ക്, സിംഹള ഹിന്ദി ഭാഷകളിലായി പതിനായിരത്തിലേറെ ഗാനങ്ങൾ ജിക്കി ആലപിച്ചിട്ടുണ്ട്.

## ശ്രദ്ധേയമായ മലയാളം ഗാനങ്ങൾ

## അഗീകാരങ്ങളും പുരസ്കാരങ്ങളും
**മദ്രാസ് തെലുഗു അക്കാദമി*യുടെ **ഉഗാദി പുരസ്കാരം** 
**തമിഴ്നാട് സർക്കാറി*ൻറെ **കലൈ മണി** പുരസ്കാരം.

## അവലംബം

## പുറത്തേക്കുള്ള കണ്ണികൾ
*മലയാളസംഗിതം.ഇൻഫോ യിൽ നിന്ന്  ജിക്കി.
* Jikki at IMDb

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:1935-ൽ ജനിച്ചവർ
കടുംകൃഷി

കൃഷിചെയ്യാതെ കിടക്കുന്ന പാഴ്ഭൂമികളിൽ നടപ്പാക്കിവരുന്ന ഒരു കൃഷിരീതിയാണ് **കടുംകൃഷി**. ഇതിന്റെ പ്രത്യേകതകൾക്കൊണ്ട് തന്നെ വളരെയധികം മുടക്കുമുതലും തൊഴിലധ്വാനവും രാസകീടനാശിനികളുടെ അമിതോപയോഗവും വേണ്ടിവരുന്നു. കുറഞ്ഞ സ്ഥലത്തുനിന്ന് ഉയർന്ന വിളവാണ് കടുംകൃഷിയുടെ ആകർഷണം. കേരളത്തിൽ നെൽകൃഷിയിലാണ് ഈ രീതി വ്യാപകമായി കണ്ടുവരുന്നത്. അമിത കീടനാശിനി-വളപ്രയോഗം മൂലം മണ്ണിന്റെ സ്വാഭാവിക ഘടന നഷ്ടപ്പെടുന്നതിലേക്ക് ഇത് വഴിവയ്ക്കുന്നു.

വർഗ്ഗം:കൃഷിരീതികൾ
ചെമ്പരവള്ളി

മുന്തിരിയുടെ കുടുംബത്തിൽപ്പെട്ട ഒരു വള്ളിച്ചെടിയാണ് **കാട്ടമ്പഴം** എന്നും അറിയപ്പെടുന്ന **ചെമ്പരവള്ളി**. . ദക്ഷിണേന്ത്യൻ തദ്ദേശവാസിയാണ്. നനവാർന്ന ഇലപൊഴിയും കാടുകളിലും നിത്യഹരിതവനങ്ങളിലും കാണുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* 
* 

വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:കേരളത്തിലെ സസ്യജാലം
പെരേലം

ഇഞ്ചികുടുംബത്തിൽപ്പെടുന്ന ദക്ഷിണേന്ത്യൻ തദ്ദേശവാസിയായ ഒരു ചെറു ചെടിയാണ് **പെരേലം**. . അർദ്ധനിത്യഹരിതവനങ്ങളിലും നനവാർന്ന ഇലപൊഴിക്കും കാടുകളിലും കാണുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* വിശദമായ വിവരങ്ങൾ 

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സിഞ്ചിബെറേസി
വ്യാളിത്തണ്ടൻ കാട്ടുചേന

ദക്ഷിണേന്ത്യൻ തദ്ദേശവാസിയായ ഒരുതരം കാട്ടുചേനയാണ് **വ്യാളിത്തണ്ടൻ കാട്ടുചേന**. (Dragon Stalk Yam) . വേനൽക്കാലത്ത് തണുപ്പിനായി കിഴങ്ങ് പച്ചയ്ക്ക് തന്നെ തിന്നാൻ കൊള്ളാം. പശ്ചിമഘട്ടത്തിലെ നിത്യഹരിതവനങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:അമോഫോഫല്ലസ്
മികച്ച ഗായകർക്കുള്ള കേരളസംസ്ഥാന ചലച്ചിത്ര പുരസ്കാരം

മികച്ച ഗായകർക്കുള്ള കേരളസംസ്ഥാന ചലച്ചിത്രപുരസ്കാരം വിജയികൾ:

## മികച്ച ശാസ്ത്രീയ സംഗീതഞ്ജർ

## അവലംബം
*Official website 
*PRD, Govt. of Kerala: Awardees List 
; Specific

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1975

കെ ജി ജോർജ് സംവിധാനം ചെയ്ത ***സ്വപ്നാടനം*** ആയിരുന്നു 1975 ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. കബനീനദി ചുവന്നപ്പോൾ എന്ന ചിത്രം സംവിധാനം ചെയ്ത പി എ ബക്കർ ആയിരുന്നു മികച്ച സംവിധായകനായി തെരഞ്ഞെടുക്കപ്പെട്ടത്. സത്യത്തിന്റെ നിഴൽ എന്ന ചിത്രത്തിലെ മികവിന് സുധീർ മികച്ച നടനായും സ്വപ്നാടനം എന്ന ചിത്രത്തിലെ അഭിനയത്തിനു റാണി ചന്ദ്ര മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
അഖില ആനന്ദ്

കേരളത്തിൽ നിന്നുള്ള ഒരു മലയാളചലച്ചിത്രപിന്നണിഗായികയാണ് **അഖില ശ്യാം സായി** എന്ന **അഖില ആനന്ദ്**. അവർ ഒരു സ്റ്റേജ് പെർഫോമറും ടെലിവിഷൻ ആർട്ടിസ്സ്റ്റും കോമ്പയറും കൂടിയാണ്.

## ആദ്യകാല ജീവിതം
അഖില ആനന്ദ് 1982 ഒക്ടോബറിൽ ഇന്ത്യയിലെ തിരുവനന്തപുരത്താണ് ജനിച്ചത്. 

## സംഗീത രംഗത്ത്
ജയരാജ് സംവിധാനം ചെയ്ത അശ്വാരൂഢൻ എന്ന ചിത്രത്തിലെ *അഴകാലില* എന്നു തുടങ്ങുന്ന യുഗ്മഗാനത്തിലൂടെയാണ് അഖില ആനന്ദിന്റെ സംഗീത ജീവിതം ആരംഭിച്ചത്. ജാസി ഗിഫ്റ്റാണ് അതിന് സംഗീതം ഒരുക്കിയത്. അതിനുശേഷം വിവിധ മലയാള സിനിമകൾക്കായി നാൽപ്പതിലധികം ഗാനങ്ങൾ അവർ ആലപിച്ചിട്ടുണ്ട്.സീ കേരളം ചാനലിലെ 2021 ലെ സംഗീതാധിഷ്ടിത മൽസര പരിപാടിയായ സരിഗമപ കേരളം ലിറ്റിൽ ചാംസിന്റെ 12 ജൂറി മെമ്പർമാറിൽ ഒരാൾ അഖില ആയിരുന്നു.

## അവലംബം

വർഗ്ഗം:മലയാളചലച്ചിത്രപിന്നണിഗായകർ
അക്കരെ നിന്നൊരു മാരൻ

1985-ൽ പുറത്തിറങ്ങിയ ഒരു മലയാളചലച്ചിത്രമാണ് ***അക്കരെ നിന്നൊരു മാരൻ***. ജഗദീഷിന്റെ കഥയിൽ മണിയൻപിള്ള രാജു നായകനായും മേനക നായികയായും അഭിനയിച്ച ഈ ചിത്രം സംവിധാനം ചെയ്തത് ഗിരീഷ് ആണ്.  സുരേഷ് കുമാറായിരുന്നു *അക്കരെ നിന്നൊരു മാരന്റെ* നിർമ്മാതാവ്. ഗാനത്തിന്റെ ഭൂരിഭാഗവും അക്കാലത്തെ വിവിധ ജനകീയ ഗാനങ്ങളുടെ ഈണങ്ങൾ അനുകരിച്ച് നിർമ്മിച്ച ഈണത്തിലുള്ള പാട്ടിന്റെ രചന നിർവഹിച്ചത് പ്രശസ്ത സംവിധായകൻ പ്രിയദർശൻ ആയിരുന്നു.

## കഥാസാരം
കഥാനായകനായ *അച്ചുതന്റെ* (മണിയൻപിള്ള രാജു) മുറപ്പെണ്ണാണ് *നന്ദിനി* (മേനക). ഇവർ തമ്മിൽ പ്രേമത്തിലുമാണ്. എന്നാൽ *നന്ദിനി*യുടെ പിതാവായ *തങ്കപ്പൻ നായർ* (നെടുമുടി വേണു) *നന്ദിനി*യെ ഒരു ഗൾഫുകാരനെ കൊണ്ടേ വിവാഹം കഴിപ്പിക്കൂ എന്ന വാശിയിലാണ്. *തങ്കപ്പൻ നായർ*ക്ക് *അച്ചുതനെ* പുച്ഛവുമാണ്. *തങ്കപ്പൻ നായരു*ടെ കാര്യസ്ഥനുമായ *ശങ്കരന്റെ* (ഇന്നസെന്റ്) പുത്രനായ *പവിത്രനു*മായും (മുകേഷ്), മറ്റൊരു സുഹൃത്തായ *വിശ്വ*വുമായും (ജഗദീഷ്) ആലോചിച്ച് ഗൾഫിനു പോകുകയാണെന്ന് വ്യാജേന *ആലി കോയ*യുടെ (ശ്രീനിവാസൻ) ലോഡ്ജിൽ  *അച്ചുതൻ* ഒളിച്ചു താമസിക്കുന്നു. *അച്ചുതൻ* തുടർന്ന് *ആലിക്കോയ*യെ താൻ ഗൾഫിലാണെന്ന് അമ്മാവൻ *തങ്കപ്പൻ നായരെ* വിശ്വസിപ്പിക്കാൻ വിവിധ വേഷങ്ങൾ കെട്ടിക്കുന്നുണ്ട്. ഒടുവിൽ *തങ്കപ്പൻ നായർ*ക്കു സത്യം മനസ്സിലാകുമെങ്കിലും, പോലീസുദ്യോഗസ്ഥനായി വേഷം മാറി വരുന്ന *ആലിക്കോയ*യുടെ സഹായത്തോടെ *അച്ചുതൻ*, *നന്ദിനി*യെ വിവാഹം ചെയ്യുകയും *തങ്കപ്പൻ നായരു*ടെ അനുഗ്രഹം വാങ്ങുകയും ചെയ്യുന്നു.

## കഥാപാത്രങ്ങൾ
**അച്ചുതൻ* - മണിയൻപിള്ള രാജു
**നന്ദിനി*  - മേനക
**തങ്കപ്പൻ നായർ* - നെടുമുടി വേണു
**പവിത്രൻ* - മുകേഷ്
**വിശ്വം* - ജഗദീഷ്
**ആലിക്കോയ* - ശ്രീനിവാസൻ
**ശങ്കരൻ കാര്യസ്ഥൻ* - ഇന്നസെന്റ്
**കണ്ടക്ടർ രാഘവൻ* - മാള അരവിന്ദൻ
**ഡ്രൈവർ കണാരൻ* - പൂജപ്പുര രവി
**ഭാഗവതർ* - ബോബി കൊട്ടാരക്കര

## അവലംബം

## പുറത്തേയ്ക്കുള്ള കണ്ണികൾ
*വെള്ളിനക്ഷത്രത്തിൽ വന്ന ലേഖനം 

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 1974

ജി. അരവിന്ദൻ സംവിധാനം ചെയ്ത ***ഉത്തരായണം*** ആയിരുന്നു 1974ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. അരവിന്ദൻ ആയിരുന്നു മികച്ച സംവിധായകനായി തെരഞ്ഞെടുക്കപ്പെട്ടത്. ചട്ടക്കാരി എന്ന ചിത്രത്തിലെ അഭിനയമികവിന് അടൂർഭാസി മികച്ച നടനായും അതേ ചിത്രത്തിലെ തന്നെ പ്രകടനത്തിലൂടെ ലക്ഷ്മി മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
ബട്ടർഫ്ലൈ നെബുല

എൻ.ജി.സി 6302, ബഗ്ഗ് നെബുല, കാഡ്വെൽ 69 എന്നീ പേരുകളിൽ അറിയപ്പെടുന്ന ബട്ടർഫ്ലൈ നെബുല വൃശ്ചികം രാശിയിൽ സ്ഥിതിചെയ്യുന്ന ഒരു ബൈപോളാർ പ്ലാനറ്ററി നെബുലയാണ്. ഇതിന്റെ കേന്ദ്രനക്ഷത്രത്തിന്റെ താപനില വളരെ ഉയർന്നതാണ് എന്നാണ് വർണ്ണരാജി വിശകലനം ചെയ്തതിൽ നിന്നും തെളിഞ്ഞത്. ഇത് ഏതാണ്ട് 200,000 കെൽവിൻ വരും എന്നാണ് കണക്കാക്കിയിരിക്കുന്നത്. ഹബിൾ ബഹിരാകാശ ദൂരദർശിനിയിലെ വൈഡ് ഫീൽഡ് കാമറ3 ഉപയോഗിച്ചാണ് ഇതിലെ കേന്ദ്ര നക്ഷത്രത്തെ കണ്ടെത്തിയത്.

## നിരീക്ഷണ ചരിത്രം
പുതിയ പൊതു കാറ്റലോഗിൽ ഉൾപ്പെടുത്തിയിരിക്കുന്നതിനാൽ, ഈ വസ്തു 1888 മുതൽ അറിയപ്പെട്ടിരുന്നു. NGC 6302 ന്റെ ഏറ്റവും പുരാതനമായ പഠനം എഡ്വേർഡ് എമേഴ്സൺ ബാർനാർഡ് 1907 -ൽ അത് വലിച്ചെറിയുകയും വിശദീകരിക്കുകയും ചെയ്തു
## അവലംബം

* 
* 
* 
* 
* 
* 
* 
* 
* 


## കുറിപ്പുകൾ

വർഗ്ഗം:നീഹാരികകൾ
വർഗ്ഗം:ജ്യോതിശാസ്ത്രം
ക്രമമില്ലാപ്രക്രിയ

**ക്രമമില്ലാപ്രക്രിയ** (Random Process) അഥവാ സ്റ്റൊകാസ്റ്റിക്ക് പ്രക്രിയ എന്നാൽ ക്രമമല്ലാത്ത ചരങ്ങളുടെ (Random Variables) ശേഖരമാണ്. സമയത്തിനനുസരിച്ച് മുൻനിശ്ചയിക്കപ്പെടാനാവാത്ത മൂല്യങ്ങളോടുകൂടിയ അത്തരം ചരങ്ങൾ നിയന്ത്രിക്കുന്ന ഒരു വ്യൂഹത്തിന്റെ അനുക്രമമായ വളർച്ചയെ പ്രതിനിധാനം ചെയ്യനാണു് ഇത് ഉപയോഗിക്കുന്നത്. മുൻനിശ്ചയിക്കപ്പെട്ട മാർഗ്ഗങ്ങളിൽകൂടി മാത്രം പരിണമിക്കുന്ന പ്രക്രിയകളിൽ(deterministic processes) നിന്നു വ്യത്യസ്തമായി, ക്രമമില്ലാപ്രക്രിയകളിൽ സ്വതേ അനിശ്ചിതത്വം അടങ്ങിയിട്ടുണ്ടു്. ഇത്തരം പ്രക്രിയകളിൽ, ഒരു വ്യൂഹത്തിന്റെ ആരംഭാവസ്ഥ പൂർണ്ണമായും അറിയാമെങ്കിൽ പോലും അനന്തരമുള്ള ഒരു ഘട്ടത്തിൽ ആ വ്യൂഹത്തിന്റെ അവസ്ഥയും അതിൽ പ്രവർത്തിച്ച പ്രക്രിയയുടെ ഫലവും പ്രവചിക്കാനാവാത്ത വിധം  പരിണാമദിശകളുണ്ടായിരിക്കും.

ഓഹരിവിപണിയിലേയും  വിദേശനാണയക്കൈമാറ്റനിരക്കുകളിലേയും ഏറ്റക്കുറച്ചിലുകളും ദൃശ്യശ്രാവ്യ സിഗ്നലുകളുടേയും വൈദ്യശാസ്ത്രത്തിലെ രക്തസമ്മർദം, ഇ.ഇ.ജി തുടങ്ങിയവയും ഒരു റേഡിയോ ആക്റ്റീവ് പ്രതലത്തിൽനിന്നുള്ള റേഡിയോ വികിരണങ്ങളും കണികകളുടെ ചലനമായ ബ്രൗണിയൻ ചലനവും ക്രമമില്ലാപ്രക്രിയകൾക്കു് ഉദാഹരണങ്ങളാണു്.

## അവലംബം

വർഗ്ഗം:ഗണിത മാത്യക
സൗണ്ട് തോമ

വൈശാഖ് സംവിധാനം ചെയ്ത് 2013ൽ പ്രദർശനത്തിനെത്തിയ ഒരു ഹാസ്യ ചലച്ചിത്രമാണ് **സൗണ്ട് തോമ**. ദിലീപ്, നമിത പ്രമോദ്,സുബ്ബാരാജു, മുകേഷ്. ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്. അനൂപ് ആണ് ഈ ചിത്രം നിർമിച്ചിരിക്കുന്നത്. ശബ്ദവൈകല്യവും, മുച്ചുണ്ടുമുള്ള പണക്കാരനായ പ്ലാപ്പറമ്പിൽ തോമ എന്ന കഥാപാത്രത്തെയാണ് ദിലീപ് ഈ ചിത്രത്തിൽ അവതരിപ്പിക്കുന്നത്. ഈ ചിത്രത്തിന്റെ കഥ, തിരക്കഥ, സംഭാഷണം എന്നിവ നിർവഹിച്ചിരിക്കുന്നത് ബെന്നി പി. നായരമ്പലമാണ്. ഈ ചിത്രത്തിന്റെ പശ്ചാത്തലസംഗീതവും, സംഗീതസംവിധാനവും നിർവഹിച്ചിരിക്കുന്നത് ഗോപി സുന്ദറാണ്.

## അഭിനേതാക്കൾ
* ദിലീപ് - പ്ലാപ്പറമ്പിൽ തോമ
* നമിത പ്രമോദ് - ശ്രീലക്ഷ്മി
* സുബ്ബാരാജു- എസ് ഐ രാകേഷ് പണിക്കർ 
* മുകേഷ് - പ്ലാപ്പറമ്പിൽ മത്തായി/ മുസ്തഫ 
* സായ്കുമാർ - പ്ലാപ്പറമ്പിൽ പൗലോ
* നെടുമുടി വേണു - മാണിച്ചൻ
* സുരാജ് വെഞ്ഞാറമൂട് - ഉരുപ്പിടി 
* ഷിജു- പ്ലാപ്പറമ്പിൽ ജോയിക്കുട്ടി
* കൊച്ചുപ്രേമൻ - കുട്ടൻ പിള്ള
* ധർമജൻ ബോൾഗാട്ടി - കിട്ടുണ്ണി
* കലാഭവൻ ഷാജോൺ - സാബു

## ഗാനങ്ങൾ

## പ്രതികരണം
പൊതുവേ നല്ല പ്രതികരണമാണ് ഈ ചിത്രത്തിന് ലഭിച്ചത്. ബോക്സോഫീസിൽ ഈ ചിത്രം ഒരു വിജയമായിരുന്നു.

## അവലംബം

## പുറത്തേക്കുള്ള കണ്ണികൾ
സൗണ്ട് തോമ: സിനിമയുടെ ട്രെയ്ലർ 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 1976

പി.എ. ബക്കർ  സംവിധാനം ചെയ്ത ***മണിമുഴക്കം*** ആയിരുന്നു 1976 ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. തണൽ എന്ന ചിത്രം സംവിധാനം ചെയ്ത ടി. രാജീവ്നാഥ് ആയിരുന്നു മികച്ച സംവിധായകനായി തെരഞ്ഞെടുക്കപ്പെട്ടത്. തണൽ, പല്ലവി എന്നീ ചിത്രങ്ങളിലെ അഭിനയമികവിന് എം.ജി. സോമൻ മികച്ച നടനായും അനുഭവം എന്ന ചിത്രത്തിലെ അഭിനയത്തിനു ഷീല മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
എ. കണാരൻ

കേരളത്തിലെ പ്രമുഖനായ പൊതുപ്രവർത്തകനായിരുന്നു **എ. കണാരൻ**(1935 - 19 ഡിസംബർ2004). സി.പി.ഐ.എമ്മിന്റെയും കേരള സംസ്ഥാന കർഷക തൊഴിലാളി യൂണിയന്റെയും സമുന്നത നേതാവായിരുന്നു. എട്ടു ഒൻപതും പത്തും കേരള നിയമസഭകളിൽ കോഴിക്കോട് ജില്ലയിലെ മേപ്പയൂർ നിയമസഭാമണ്ഡലത്തെ പ്രതിനിധീകരിച്ചു.

ജന്മിത്തവും, അവർ കീഴാളർക്കെതിരേ നടത്തിയിരുന്ന ക്രൂരതകളും കണ്ടുവളർന്ന കണാരന്റെയുള്ളിൽ അതെല്ലാം നിർത്തലാക്കണമെന്ന ദൃഢനിശ്ചയം രൂപപ്പെട്ടു. കമ്മ്യൂണിസ്റ്റ് പാർട്ടിയിൽ ചേർന്ന് രാഷ്ട്രീയപ്രവർത്തനം ആരംഭിച്ചു. കർഷകതൊഴിലാളികളെ സംഘടിപ്പിച്ചു അവരുടേതായ പ്രശ്നങ്ങൾക്ക് പരിഹാരം കാണാൻ ശ്രമിച്ചു. നിരവധി തവണ പോലീസിന്റേയും, മറ്റു ജന്മി കിങ്കരന്മാരുടേയും ക്രൂരമർദ്ദനങ്ങൾക്കിരയായി. കണാരൻ, 2004 ഡിസംബർ 19 ന് അന്തരിച്ചു.

## ആദ്യകാല ജീവിതം
എടച്ചേരി അരയാക്കൂൽ കണ്ണന്റെയും മാതയുടെയും അഞ്ചു മക്കളിൽ മൂന്നാമത്തെ മകനാണ്.  എടച്ചേരിക്കുന്ന് യു.പി.സ്കൂളിലായിരുന്നു പ്രാഥമിക വിദ്യാഭ്യാസം. തൊട്ടടുത്തുള്ള കോവിലകം സ്കൂളിൽ കീഴാളർക്കു പ്രവേശനമില്ലാതിരുന്നതുകൊണ്ട് ആറുകിലോമീറ്റർ അകലെയുള്ള വരിശ്യക്കുനി സ്കൂളിലായിരുന്നു പിന്നീടുള്ള പഠനം. എന്നാൽ അതിനുശേഷം വിദ്യാഭ്യാസം തുടരാൻ കഴിഞ്ഞില്ല. ജന്മിത്തവും, അവരുടെ ക്രൂരതകളും കണ്ടായിരുന്നു ബാലനായിരുന്ന കണാരൻ വളർന്നത്. കീഴാളരുടെ കഷ്ടപ്പാടുകൾക്ക് എന്നാണൊരറുതിവരുക എന്ന തന്റെ അമ്മയുടെ ചോദ്യമാണ് പൊതുപ്രവർത്തനത്തിനിറങ്ങാൻ തനിക്കു പ്രചോദനമായതെന്ന് കണാരൻ തന്റെ ആത്മകഥയിൽ രേഖപ്പെടുത്തിയിരിക്കുന്നു. ആദ്യകാല കമ്മ്യൂണിസ്റ്റ് നേതാവായിരുന്ന ഇ.വി.കുമാരനാണ് കണാരനെ കമ്മ്യൂണിസ്റ്റ് പാർട്ടിയിലേക്ക് അടുപ്പിച്ചത്. പതിമൂന്നാമത്തെ വയസ്സിലായിരുന്നു കണാരൻ കമ്മ്യൂണിസ്റ്റ് പ്രസ്ഥാനത്തിലേക്കെത്തി ചേരുന്നത്. പാർട്ടിക്ക് നിരോധനം വന്നകാലത്ത്, നേതാക്കൾക്ക് അകമ്പടി പോവുക എന്നതായിരുന്നു ആദ്യകാല പ്രവർത്തനം. കൂടാതെ പോലീസുകാരോ മറ്റു ശത്രുക്കളോ വരുന്നുണ്ടോ എന്ന് നിരീക്ഷിക്കുക ഇവയൊക്കെയായിരുന്നു ബാലനായിരുന്ന കണാരൻ പാർട്ടിക്കുവേണ്ടി ചെയ്തിരുന്നത്.

## രാഷ്ട്രീയ ജീവിതം
അടിച്ചമർത്തലിനും നീതി നിഷേധത്തിനുമെതിരെ കർഷകത്തൊഴിലാളികളെ സംഘടിപ്പിച്ചാണ് എ. കണാരൻ പൊതു പ്രവർത്തന രംഗത്തെത്തിയത്. 1957 ൽ കമ്മ്യൂണിസ്റ്റ് പാർട്ടിയിൽ ചേർന്നു. ജാതിയിൽ താഴ്ന്നവരോടുളള 'ചെക്കൻ' വിളിക്കെതിരായി സമരത്തിനു നേതൃത്ത്വം നൽകി. സമരങ്ങളുടെ ഭാഗമായി ദീർഘകാലം ജയിലിൽ കിടന്നു. ആദിവാസി ക്ഷേമ സമിതിയുടെ രക്ഷാധികാരിയായും കർഷകത്തൊഴിലാളി യൂണിയൻ ദേശീയ വൈസ് പ്രസിഡന്റായും വ്യാപാരി വ്യവസായി സമിതി സംസ്ഥാന രക്ഷാധികാരിയായും പ്രവർത്തിച്ചു. 1987 മുതൽ തുടർച്ചയായി 14 വർഷം മേപ്പയ്യൂർ നിയമസഭാമണ്ഡലത്തെ നിയമസഭയിൽ പ്രതിനിധീകരിച്ചു. സി.പി.എം. സംസ്ഥാന സെക്രട്ടേറിയററ് അംഗമായും സംസ്ഥാന കമ്മിറ്റി അംഗമായും പ്രവർത്തിച്ചു.

നാദാപുരത്ത് 1967 ൽ നടന്ന കുടിയേറ്റ സമരത്തിൽ നേതൃനിരയിൽ കണാരനായിരുന്നു. ഗുണ്ടകളും, കർഷകരും തമ്മിലേറ്റുമുട്ടിയപ്പോൾ രണ്ടുപേർ മരണമടയുകയും ആ കേസിൽ കണാരൻ ഒന്നാം പ്രതിയായി കേസ് എടുക്കുകയും ചെയ്തു. ഈ കേസ് പിന്നീട് സർക്കാർ ഇടപെട്ട് ഒത്തുതീർപ്പാക്കുകയായിരുന്നു. 1972ൽ ഇ.വി.കുമാരന്റെ നേതൃത്വത്തിൽ നടന്ന തോട്ടക്കാട് മിച്ച ഭൂമിസമരത്തിലും മുൻപന്തിയിൽ കണാരനായിരുന്നു.

## വിവാദങ്ങൾ
കണാരന്റെ നേതൃത്വത്തിൽ നടന്ന നാദാപുരത്തെ മക്കൾ സമരവും നരിപ്പററയിലെ വീനീത കോട്ടായിയുടെ സമരവും വിവാദമുയർത്തിയിരുന്നു. 1994ൽ ആരംഭിച്ച മക്കൾ സമരത്തിൽ വിവിധ കേസുകളിൽ പ്രതിയായിരുന്നു അദ്ദേഹം.

## അവലംബം


വർഗ്ഗം:1935-ൽ ജനിച്ചവർ
വർഗ്ഗം: 2004-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 19-ന് മരിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
കീരിക്കിഴങ്ങ്

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **കീരിക്കിഴങ്ങ്**. . തമിഴ്‌നാട്ടിലും കേരളത്തിലും കാണുന്നു.

## അവലംബം

## പുറത്തേക്കുള്ള കണ്ണികൾ
* ഒരു ഫോറത്തിലെ ചർച്ച

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:അനാഫില്ലം
വർഗ്ഗം:കേരളത്തിലെ സസ്യജാലം
വണ്ടിപ്പെരിയാർ

ഇടുക്കി ജില്ലയിലെ വണ്ടിപ്പെരിയാർ പഞ്ചായത്തിലെ ഒരു ചെറുപട്ടണമാണ് **വണ്ടിപ്പെരിയാർ**. കോട്ടയം - കുമളി പാതയിൽ പീരുമേടിനും  കുമളിക്കും മധ്യേയാണ് വണ്ടിപ്പെരിയാർ സ്ഥിതി ചെയ്യുന്നത്. സമുദ്രനിരപ്പിൽ നിന്നും 900 മീറ്റർ ഉയരത്തിലായാണ് ഈ മലയോര പട്ടണം നിലകൊള്ളുന്നത്. തേയില, കാപ്പി, ഏലം, കുരുമുളക് എന്നിവയാണ് ഇവിടെ കൃഷിചെയ്യുന്ന പ്രധാന വിളകൾ. പെരിയാർ നദി വണ്ടിപ്പെരിയാറ്റിലൂടെ ഒഴുകുന്നു. ലോക പ്രസദ്ധമായ മുല്ലപെരിയാർ ഡാം ഇവിടെയാണ് സ്ഥിതിചെയ്യുന്നത്.

## അവലംബങ്ങൾ

## പുറത്തേക്കുള്ള കണ്ണികൾ

* About Vandiperiyar

വർഗ്ഗം:ഇടുക്കി ജില്ലയിലെ പട്ടണങ്ങൾ
കേരളസംസ്ഥാന ചലച്ചിത്രപുരസ്കാരം 1977

അടൂർ ഗോപാലകൃഷ്ണൻ സംവിധാനം ചെയ്ത ***കൊടിയേറ്റം*** ആയിരുന്നു 1977ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. അടൂർ ഗോപാലകൃഷ്ണൻ തന്നെ  ആയിരുന്നു മികച്ച സംവിധായകനായി തെരഞ്ഞെടുക്കപ്പെട്ടതും. കൊടിയേറ്റത്തിലെ അഭിനയമികവിന് അടൂർ ഗോപാലകൃഷ്ണൻ മികച്ച നടനായും ചുവന്ന വിത്തുകൾ എന്ന ചിത്രത്തിലെ അഭിനയത്തിനു ശാന്തകുമാരി മികച്ച നടിയായും തെരഞ്ഞെടുക്കപ്പെട്ടു.
## പുരസ്കാരങ്ങളും ജേതാക്കളും

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
യുദ്ധത്തടവുകാർ

യുദ്ധത്തിൽ പിടിക്കപ്പെടുന്ന ശത്രുസേനാംഗങ്ങളാണ് പൊതുവെ **യുദ്ധത്തടവുകാർ** (**POW**, **PoW**, **PW**, **P/W**, **WP**, **PsW**) എന്നറിയപ്പെടുന്നത് 

1929-ലെ ജനീവ കൺവെൻഷന്റെ ആർട്ടിക്കിൾ 4-ൽ യുദ്ധത്തടവുകാരോട് പാലിക്കേണ്ട മര്യാദയും അവരുടെ അവകാശങ്ങളും പ്രതിപാദിക്കുന്നു. ഈ നിയമം യുദ്ധത്തടവുകാരായി പിടിക്കപ്പെടുന്ന നിമിഷം മുതൽ അവർ മോചിക്കപ്പെടുന്ന നിമിഷം വരെ പ്രാബല്യത്തിലുള്ളതാണ്. യുദ്ധത്തടവുകാരെ പീഡിപ്പിക്കുന്നത് ഈ നിയമത്താൽ നിരോധിച്ചിരിക്കുന്നു. ഒരു തടവുകാരൻ തന്റെ പേര്, ജനനത്തിയതി, റാങ്ക്, സർവ്വീസ് നമ്പർ എന്നിവയൊഴിച്ച് മറ്റൊന്നും വെളിപ്പെടുത്തേണ്ടതില്ല എന്ന് ജനീവ കൺവെൻഷൻ അനുശാസിക്കുന്നു. എന്നാൽ പല രാജ്യങ്ങളും മേൽ നിയമങ്ങൾ പാലിക്കാറില്ല.

## യോഗ്യതകൾ
തടവിലാക്കപ്പെട്ട രാജ്യത്തെ ശിക്ഷാനിയമങ്ങളിൽ നിന്നും കൊലപാതകക്കുറ്റങ്ങളിൽ നിന്നും ഒഴിവാക്കപ്പെടുന്നതിനായി പിടിക്കപ്പെട്ടയാൾ ഒരു യുദ്ധത്തടവുകാരനായി പ്രഖ്യാപിക്കപ്പെടേണ്ടതുണ്ട്.

മൂന്നാം ജനീവ കൺവെൻഷന്റെ ആർട്ടിക്കിൾ 4 പ്രകാരം, അയാൾ
* ഒരു രാജ്യത്തിന്റെ സേനാംഗമാണെന്നതിനുള്ള വ്യക്തമായ തെളിവുണ്ടായിരിക്കണം.
* ആയുധധാരിയായിരിക്കണം.
* ഒരു സൈനിക ദളത്തിന്റെ ഭാഗമായിരിക്കണം.
* യൂണിഫോമും ബാഡ്ജും ധരിച്ചിരിക്കണം.(അതുവഴി തീവ്രവാദികൾ, നുഴഞ്ഞുകയറ്റക്കാർ, ചാരന്മാർ എന്നിവർ ഈ നിയമത്തിന്റെ പരിധിയിൽ നിന്നൊഴിവാകുന്നു.)

## അവലംബം

വർഗ്ഗം:യുദ്ധം
കേരളസംസ്ഥാന ചലച്ചിത്രപുരസ്കാരം 1978

1978ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, **[[കെ.ആർ. മോഹനൻ]]** സംവിധാനം ചെയ്ത ***അശ്വത്ഥാമാവ്***, **[[എം.ടി. വാസുദേവൻ നായർ]]** സംവിധാനം ചെയ്ത ***ബന്ധനം*** എന്നീ ചിത്രങ്ങൾ പങ്കിട്ടു. **[[തമ്പ് (ചലച്ചിത്രം)|തമ്പ്]]** എന്ന ചിത്രത്തിലൂടെ  **[[ജി. അരവിന്ദൻ]]** മികച്ച സംവിധായകനായി തെരഞ്ഞെടുക്കപ്പെട്ടു. ബന്ധനം എന്ന ചിത്രത്തിലെ അഭിനയമികവിന് **[[സുകുമാരൻ]]** മികച്ച നടനായും എന്റെ നീലാകാശം എന്ന ചിത്രത്തിലെ അഭിനയത്തിനു **[[ശോഭ]]** മികച്ച നടിയായും തെരഞ്ഞെടുക്കപ്പെട്ടു.

## പുരസ്കാരങ്ങളും ജേതാക്കളും

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
പങ്കജവല്ലി

കൊല്ലവർഷം 1104 വൃശ്ചികമാസം 16-നു ചെങ്ങന്നൂരിൽ ജനിച്ചു.  സ്കൂൾഫൈനൽ വരെ പഠിച്ചു.  പഠിച്ചുകൊണ്ടിരിക്കുമ്പോൾ തന്നെ വിവാഹിതയായി.  സുപ്രസിദ്ധ മൃദംഗവിദ്വാനും ഹാസ്യനടനുമായ നാണുക്കുട്ടൻ ആയിരുന്നു വരൻ.  ഭർത്താവിന്റെ ആഗ്രഹപ്രകാരം ചില പ്രഫഷണൽ നാടകങ്ങളിൽ അഭിനയിച്ചിട്ടുണ്ട്.  ഒരു നല്ല കഥാപ്രസംഗിക കൂടിയായ പങ്കജവല്ലി മൂന്നു കുട്ടിളുടെ മാതാവാണ്.  ജീവിത നൗക എന്ന മലയാളചലച്ചിത്രമാണ് പങ്കജവല്ലിയെന്ന നടിയെ മലയാള സിനീമക്കു പരിചയപ്പെടുത്തിയത്.
## അഭിനയിച്ച ചിത്രങ്ങൾ

## അവലംബം

വർഗ്ഗം:ചലച്ചിത്ര അഭിനേതാക്കൾ
മുംബൈ പോലീസ്

ബോബി-സഞ്ജയ് ടീം തിരക്കഥയെഴുതി റോഷൻ ആൻഡ്രൂസ് സംവിധാനം ചെയ്ത് 2013 മേയ് 3നു പ്രദർശനത്തിനെത്തിയ മലയാളചലച്ചിത്രമാണു് **മുംബൈ പോലീസ്**. പൃഥ്വിരാജ്, ജയസൂര്യ, റഹ്മാൻ, അപർണ നായർ, ഹിമ ഡേവിസ് എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിന്റെ നിർമ്മാണം നിഷാദ് ഹനീഫയാണു്. ഇന്ത്യൻ സിനിമാചരിത്രത്തിൽ തന്നെ ആദ്യമായി ഒരു സൂപ്പർതാരം മുഖ്യധാരാസിനിമയിൽ സ്വവർഗപ്രണയിയായ നായകകഥാപാത്രത്തെ അവതരിപ്പിക്കുന്നു എന്ന ബഹുമതി ഈ ചിത്രത്തിനുണ്ട്.. 2013-ലെ മികച്ച തിരക്കഥക്കുള്ള കേരള സംസ്ഥാന അവാർഡ് നേടിയ ചിത്രമാണ്  *മുംബൈ പോലീസ്*.

## അഭിനേതാക്കളും കഥാപാത്രങ്ങളും
ഈ ചിത്രത്തിലെ കഥാപാത്രങ്ങളെ അവതരിപ്പിച്ച അഭിനേതാക്കൾ താഴെ പറയുന്നവരാണ്.

## അവലംബം

## പുറത്തേക്കുള്ള കണ്ണികൾ
മുംബൈ പോലീസ്: രസിക്കുമൊരു പോലീസ് ത്രില്ലർ! 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:റോഷൻ ആൻഡ്രൂസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:സ്വവർഗപ്രണയം വിഷയമാകുന്ന മലയാള സിനിമകൾ
പി. കല്യാണസുന്ദരം

ഇന്ത്യയിൽ തമിഴ്നാട്ടിൽ തൂത്തുക്കുടി ജില്ലയിലെ Kumarkurupara Arts  കോളേജിൽ 35 വർഷത്തോളം ലൈബ്രേറിയനായി ജോലിചെയ്തുലഭിച്ച മുഴുവൻ ശമ്പളവും പാവങ്ങൾക്കും മറ്റ് സാമൂഹ്യസേവനങ്ങൾക്കുമായി വിനിയോഗിച്ച് ഐക്യരാഷ്ട്രസംഘടനയുടെ പ്രശംസ ലഭിച്ച വ്യക്തിയാണ് **പി. കല്യാണസുന്ദരം** *பாலம் கல்யாணசுந்தரம்* . ജോലിയിൽ നിന്ന് വിരമിച്ചപ്പോൾ ലഭിച്ച പെൻഷൻ അനുബന്ധ തുകയായ പത്തുലക്ഷത്തോളം രൂപ ഇദ്ദേഹം സാമൂഹ്യസേവനത്തിന് നൽകി.  ഉപജീവനത്തിന് മറ്റ് ദൈനംദിനജോലികളിലേർപ്പെട്ട് ലഭിക്കുന്ന പണം മാത്രമുപയോഗിക്കുന്ന മാതൃകാപുരുഷനാണ് ഇദ്ദേഹം. തമിഴ് ചലച്ചിത്രതാരം രജനീകാന്ത് ഇദ്ദേഹത്തെ പിതാവായി ദത്തെടുത്തു. അമേരിക്കൻ ഗവൺമെന്റ് 'മാൻ ഓഫ് ദ മില്ലേനിയം' എന്ന ബഹുമതി നൽകി ഇദ്ദേഹത്തെ ആദരിച്ചു. അമേരിക്കൻ സംഘടന സമ്മാനമായി നൽകിയ മുപ്പത് കോടി രൂപയും ഇദ്ദേഹം സേവനപ്രവർത്തനങ്ങൾക്ക് നൽകി. കേംബ്രിഡ്ജിലെ ദി ഇന്റർനാഷണൽ ബയോഗ്രഫിക്കൽ സെന്റർ (The International Biographical Centre,  Cambridge) ലോകകുലീനരിലെ ഒരാൾ (one of the noblest of the world) എന്ന ബഹമതിയും നൽകി. 20ആം നൂറ്റാണ്ടിലെ വിശിഷ്ടവ്യക്തികളിലൊരാൾ എന്ന ബഹുമതി നൽകിയത് ഐക്യരാഷ്ട്രസംഘടനയാണ്. ജീവകാരുണ്യപ്രവർത്തനങ്ങൾക്കായി അദ്ദേഹം രൂപവൽക്കരിച്ച സംഘടനയാണ് പാലം.(1998)
## ജീവരേഖ
1940 ൽ തിരുനെൽവേലി ജില്ലയിലെ മേലക്കരിവേലംകുളത്താണ് ഇദ്ദേഹം ജനിച്ചത്. അവിവാഹിതനാണ്. ലൈബ്രറി സയൻസിൽ സ്വർണ്ണമെഡലും മദ്രാസ് യൂണിവേഴ്സിറ്റിയിൽ നിന്ന് സാഹിത്യത്തിലും ചരിത്രത്തിലും എം.എ ബിരുദവും നേടിയിട്ടുണ്ട്. ഇന്ത്യാ-ചൈനാ യുദ്ധം നടക്കുന്ന സമയത്ത് യുദ്ധഫണ്ടിലേയ്ക്കുള്ള സംഭാവനയായി സ്വർണ്ണചെയിൻ അന്നത്തെ മുഖ്യമന്ത്രിയായിരുന്ന കെ.കാമരാജിന് അദ്ദേഹം നൽകി. തുടർന്ന് ആനന്ദവികടൻ പത്രാധിപരായിരുന്ന ബാലസുബ്രഹ്മണ്യന്റെ പ്രേരണയാൽ സ്വയം സമ്പാദിക്കുന്ന പണം ജീവകാരുണ്യപ്രവർത്തനങ്ങൾക്ക് വിനിയോഗിക്കാൻ അദ്ദേഹം നിർബന്ധിതനായി. ഉദ്യോഗം കരസ്ഥമാക്കിയ അന്നുമുതൽ ശമ്പളത്തിന്റെ ഗണ്യഭാഗവും പാവങ്ങൾക്കായി അദ്ദേഹം വിനിയോഗിക്കുന്നു.

## മറ്റ് അവാർഡുകൾ
2011 ൽ ആജീവനാന്ത സേവനത്തിനുള്ള റോട്ടറി ഇന്റർനാഷണൽ അവാർഡ്, 2012 ലെ മികച്ച ലൈബ്രേറിയനുള്ള BAPASI  അവാർഡ്, കേന്ദ്രസർക്കാരിന്റെ ഏറ്റവും മികച്ച ലൈബ്രേറിയൻ (The best librarian in India) അവാർഡ് എന്നിവ ഇദ്ദേഹത്തിന് ലഭിച്ചിട്ടുണ്ട്..
## പാലം സംഘടന
സാമൂഹ്യപ്രവർത്തനങ്ങൾക്കും ജീവകാരുണ്യപ്രവർത്തനങ്ങൾക്കും വേണ്ടി രൂപവൽക്കരിച്ച സംഘടനയിലെ പ്രതിമാസഅംഗത്വഫീസ് ഒരു രൂപയാണ്. ആജീവനാന്ത അംഗത്വഫീസ് 100 രൂപയും. സംഭാവന നൽകുന്നവരും ഉപഭോക്താക്കളും തമ്മിലുള്ള പാലമായാണ് സംഘടന പ്രവർത്തിക്കുന്നത്. പണമായും വസ്തുക്കളായും അവരിൽ നിന്ന് സ്വീകരിക്കുന്നവ അഗതികൾക്ക് നൽകുകയാണ് സംഘടനയുടെ മുഖ്യലക്ഷ്യം. അദ്ദേഹത്തിന്റെ വാക്കുകളിൽ, " എല്ലാം, അതിനാൽ,  ഒരു മാനസികാവസ്ഥയാണ്. ഒടുവിൽ, ഈ ഭൂമി വിട്ടുപോകുമ്പോൾ നമ്മൾ എന്താണ് ഒപ്പം കൊണ്ടുപോകുക?"
## സേവനപ്രവർത്തനങ്ങൾ
## അവലംബം

വർഗ്ഗം:സാമൂഹ്യപ്രവർത്തകർ
വർഗ്ഗം:1953-ൽ ജനിച്ചവർ
മലങ്കാര

പശ്ചിമഘട്ടതദ്ദേശവാസിയായ വംശനാശഭീഷണിയുള്ള ഒരു വലിയ മരമാണ് **മലങ്കാര**. .

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:കേരളത്തിലെ സസ്യജാലം
കാനഡ ദേശീയ ക്രിക്കറ്റ് ടീം

അന്താരാഷ്ട്ര ക്രിക്കറ്റിൽ കാനഡയെ പ്രതിനിധീകരിക്കുന്ന ക്രിക്കറ്റ് ടീമാണ് **കാനഡ ക്രിക്കറ്റ് ടീം**. കാനഡ ടീമിന് ടെസ്റ്റ് പദവി ലഭിച്ചിട്ടില്ല അതിനാൽ ഏകദിന ക്രിക്കറ്റിലും, ഫസ്റ്റ്-ക്ലാസ്സ് ക്രിക്കറ്റിലും മാത്രമാണ് അവർ പങ്കെടുക്കുന്നത്. 1844ൽ യു.എസ്.എ. ക്രിക്കറ്റ് ടീമിനെതിരെയാണ് അവർ ആദ്യമായി അന്താരാഷ്ട്ര തലത്തിൽ കളിക്കുന്നത്. 1968ലാണ് അവർക്ക് ഐ.സി.സി. അംഗത്വം ലഭിച്ചത്. ഡേവി ജേക്കബ്സ് ആണ് ഇപ്പോൾ ഈ ടീമിന്റെ നായകൻ. നാലു ലോകകപ്പുകളിൽ കാനഡ ടീം മത്സരിച്ചിട്ടുണ്ട്. എന്നാൽ ഗ്രൂപ്പ് തലത്തിനപ്പുറം മുന്നേറാൻ അവർക്ക് കഴിഞ്ഞിട്ടില്ല.

## ഇപ്പോഴത്തെ ടീം

## അവലംബം

വർഗ്ഗം:ദേശീയ ക്രിക്കറ്റ് ടീമുകൾ
ആർക്കിയോളജിക്കൽ സർവേ ഓഫ് ഇന്ത്യ

ഭാരത സർക്കാരിന്റെ സാംസ്കാരിക വകുപ്പിനു കീഴിലുള്ള ഒരു ഏജൻസിയാണ് **ആർക്കിയോളജിക്കൽ സർവേ ഓഫ് ഇന്ത്യ**(भारतीय पुरातत्‍व सर्वेक्षण). പുരാവസ്തു പഠനത്തിന്റെയും സ്മാരകങ്ങളുടെ സംരക്ഷണവുമാണ് ഈ ഏജൻസിയുടെ പ്രധാന ചുമതല, 1861ൽ അലക്സാണ്ടർ കണ്ണിങ്ഹാം ആണ് ASI സ്ഥാപിച്ചത് 

## ചരിത്രം
സർ. വില്യം ജോൺസിന്റെ ഏഷ്യാറ്റിക് സൊസൈറ്റിയുടെ തുടർച്ചയായിരുന്നു ആർക്കിയോളജിക്കൽ സർവേ ഓഫ് ഇന്ത്യ. 15 ജനുവരി 1784 ൽ സ്ഥാപിച്ച ഈ സ്ഥാപനം ഏഷ്യാറ്റിക് റിസർച്ചസ് എന്ന പേരിലൊരു ജേണൽ 1788 മുതൽ പുറത്തിറക്കാനാരംഭിച്ചു. 1814 ൽ ആദ്യ മ്യൂസിയം ബംഗാളിൽ ആരംഭിച്ചു.

## തലവൻമാർ
*1871 - 1885 അലക്സാണ്ടർ കണ്ണിങ്ഹാം
*1886 - 1889 ജെയിംസ് ബർഗസ്
*1902 - 1928 സർ ജോൺ മാർഷൽ
*1928 - 1931 ഹരോൾഡ് ഹർഗ്രീവ്സ്   
*1931 - 1935 റായ് ബഹാദൂർ ദയാ റാം സാഹ്നി
*1935 - 1937 ജെ.എഫ്.. ബ്ലാക്കിസ്റ്റൺ
*1937 - 1944 റാവു ബഹാദൂർ കെ.എൻ. ദീക്ഷിത്   
*1944 - 1948 മോർട്ടിമർ വീലർ
*1948 - 1950 എൻ.പി. ചക്രവർത്തി 
*1950 - 1953 മാധവ് സ്വരൂപ് വാട്സ്
*1953 - 1968 എ. ഘോഷ്
*1968 - 1972 ബി.ബി. ലാൽl
*1972 - ദേശ്പാണ്ഡെ(ആർക്കിയോളജിസ്റ്റ്)
*ബി.കെ. താപ്പർ(ആർക്കിയോളജിസ്റ്റ്)
*നിലവിൽ: വി വിദ്യാവതി IAS

## പുറം കണ്ണികൾ
* Archaeological Survey of India, Official website
*  World Heritage Site, All Tentative Sites, Here is an overview of all tentative lists, last updated January 2007. 
* World Heritage, Tentative Lists, State : India.
* Dholavira: a Harappan City, Disstt, Kachchh, Gujarat, India, India (Asia and the Pacific), Date of Submission: 03/07/1998 , Submission prepared by : Archaeological Survey of India, Coordinates: 23°53'10" N, 70°11'03" E, Ref.: 1090
## അവലംബം


വർഗ്ഗം:ഭാരതസർക്കാരിന്റെ സ്ഥാപനങ്ങൾ
വർഗ്ഗം:പുരാവസ്തുഗവേഷണം
ടി.കെ. അബ്ദു

പ്രമുഖനായ സി.പി.ഐ.എം നേതാവും നിയമസഭാ സാമാജികനുമായിരുന്നു **ടി.കെ. അബ്ദു** (06 ഫെബ്രുവരി 1920 - 16 മാർച്ച് 1992). അഞ്ചും ആറും ഏഴും കേരള നിയമസഭകളിൽ വടക്കേക്കര മണ്ഡലത്തിൽ നിന്നുള്ള അംഗമായിരുന്നു.
## ജീവിതരേഖ
കോയക്കുട്ടി ഹാജിയുടെയും ഹാജിറയുടെയും മകനാണ്. പത്ത് വരെ പഠിച്ചു. കർഷക തൊഴിലാളികളെ സംഘടിപ്പിച്ച് പൊതുരംഗത്ത് സജീവമായി. കർഷക സംഘം വൈസ് പ്രസിഡന്റ്, സി.പി.ഐ.എം ജില്ലാ കമ്മിറ്റി അംഗമായും പ്രവർത്തിച്ചു. ബീഡി തൊഴിലാളികളെ സംഘടിപ്പിക്കുന്നതിനും കിസാൻ ഫ്രണ്ടിന്റെ മുൻ നിരയിലും പ്രവർത്തിച്ചു. മൂന്നു വർഷത്തോളം തടവിലായി. 
## അവലംബം


വർഗ്ഗം:1920-ൽ ജനിച്ചവർ
വർഗ്ഗം: 1992-ൽ മരിച്ചവർ
വർഗ്ഗം:ഫെബ്രുവരി 6-ന് ജനിച്ചവർ
വർഗ്ഗം:മാർച്ച് 16-ന് മരിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എറണാകുളം ജില്ലയിൽ ജനിച്ചവർ
കേരളസംസ്ഥാന ചലച്ചിത്രപുരസ്കാരം 1980

കെ എസ് സേതുമാധവൻ സംവിധാനം ചെയ്ത ***ഓപ്പോൾ*** 1980ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടി.. **കെ എസ് സേതുമാധവൻ** മികച്ച സംവിധായകനായും തെരഞ്ഞെടുക്കപ്പെട്ടു. 'ലോറി' എന്ന ചിത്രത്തിലൂടെ **അച്ചൻകുഞ്ഞ്** മികച്ച നടനായും 'മഞ്ഞിൽവിരിഞ്ഞ പൂക്കൾ' എന്ന ചിത്രത്തിലെ അഭിനയമികവിന് **പൂർണ്ണിമാ ജയറാം** മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
ചെന്തനം

പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **കാരമാവ്** എന്നും അറിയപ്പെടുന്ന **ചെന്തനം**. . 6 മീറ്റർ വരെ ഉയരം വയ്ക്കും. പശ്ചിമഘട്ടത്തിൽ പാലക്കാടിനും വയനാടിനും ഇടയിൽ 700 മുതൽ 1800 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.banglajol.info/index.php/BJPT/rt/printerFriendly/3926/0
* http://niyamgiri-biodiversity.blogspot.in/2012/12/bhains-dhenti-and-apollonias-arnottii.html

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ലോറേസീ
ഡാറ്റാ മൈനിങ്ങ്

നിർവ്വചിക്കപ്പെട്ട സമീപനങ്ങളുടേയും അൽഗോരിതങ്ങളുടേയും സഹായത്താൽ ഒരു ദത്തശേഖരത്തിലെ പ്രസക്തശ്രേണികൾ  കണ്ടെത്തുകയും നിലവിലുള്ളതും മുൻപുള്ളതുമായ ദത്തങ്ങളെ അപഗ്രഥിച്ച് ഭാവി പ്രവണതകൾ പ്രവചിക്കുകയും ചെയ്യുന്ന സ്വയംപ്രേരിതപ്രവർത്തനമാണ് **ഡാറ്റാ മൈനിംഗ്.**(ദത്ത ഖനനം) ഒരു വലിയ വിവരശേഖരത്തിൽ നിന്നും മാതൃകകൾ കണ്ടുപിടിക്കുന്ന പ്രക്രിയ ആണ് ഡാറ്റാ മൈനിങ്ങ്. ഒരു വിവരശേഖരത്തിൽ നിന്നും വിവരം വേർതിരിച്ചെടുത്ത് അവ ഭാവിയിൽ ഉപയോഗിക്കുന്നതിനു വേണ്ടി മനസ്സിലാക്കാൻ പറ്റുന്ന രൂപത്തിലേക്ക് മാറ്റിയെടുക്കുക എന്നതാണ് ഡാറ്റാ മൈനിങ്ങിന്റെ ലക്ഷ്യം."ദത്തശേഖരത്തിൽ നിന്നും വിവരം കണ്ടുപിടിക്കൽ" പ്രക്രിയയുടെ അപഗ്രഥന സ്റ്റെപ്പാണു ഡാറ്റാ മൈനിങ്ങ്.
വിവിധ സംഘടനകളേയും സ്ഥാപനങ്ങളേയും ഇതുവഴി വിജ്ഞാനവും മുന്നേ നിശ്ചയിക്കപ്പെട്ട തയ്യാറാക്കപ്പെട്ട ചോദ്യോത്തരങ്ങളും  രൂപപ്പെടുത്താൻ ഇത് സജ്ജമാക്കുന്നു.
## പ്രസക്തി
പുതുതായി വരുന്ന പ്രശ്നങ്ങൾ അല്ലെങ്കിൽ സാഹചര്യങ്ങൾ  അപഗ്രഥിക്കുവാൻ  ഡാറ്റാ മൈനിങ്ങ് മുൻപ് സജ്ജീകരിച്ച വിവരങ്ങൾ ഉപയോഗിക്കുന്നു.
## സാങ്കേതികവിദ്യ
ഡേറ്റാ മൈനിങ്ങിനായി പല സാങ്കേതിക വിദ്യകളും ഉപയോഗിക്കുന്നുണ്ട്. അവയിൽ പ്രധാനപ്പെട്ടവയാണ് OLAP  (Online analytical processing)

## അവലംബം

വർഗ്ഗം:കമ്പ്യൂട്ടർ ശാസ്ത്രം